title: Spojené veci C-245/19 a C-246/19: Rozsudok Súdneho dvora (veľká komora) zo 6. októbra 2020 (návrhy na začatie prejudiciálneho konania, ktorý podal Cour administrative – Luxembursko) – État luxembourgeois/B (C-245/19), a État luxembourgeois/B, C, D, F. C. (C-246/19) (Návrh na začatie prejudiciálneho konania – Smernica 2011/16/EÚ – Administratívna spolupráca v oblasti daní – Články 1 a 5 – Uloženie povinnosti poskytnúť informácie príslušnému orgánu členského štátu, ktorý koná na základe žiadosti o výmenu informácií príslušného orgánu iného členského štátu – Držiteľ informácií, ktorých poskytnutie nariadi príslušný orgán prvého členského štátu – Platiteľ dane, ktorého sa týka zisťovanie, na ktorom je založená žiadosť príslušného orgánu druhého členského štátu – Tretie osoby, s ktorými má tento platiteľ dane právne, bankové, finančné alebo všeobecnejšie ekonomické vzťahy – Súdna ochrana – Charta základných práv Európskej únie – Článok 47 – Právo na účinný prostriedok nápravy – Článok 52 ods. 1 – Obmedzenie – Právny základ – Rešpektovanie podstaty práva na účinný prostriedok nápravy – Existencia prostriedku nápravy, ktorý umožňuje dotknutým osobám podliehajúcim súdnej právomoci dosiahnuť účinné preskúmanie všetkých relevantných skutkových a právnych otázok, ako aj účinnú súdnu ochranu práv, ktoré im zaručuje právo Únie – Cieľ všeobecného záujmu, ktorý je uznaný Úniou – Boj proti medzinárodným daňovým podvodom a únikom – Proporcionalita – „Predvídateľne relevantný“ charakter informácií, ktorých sa týka uloženie povinnosti poskytnúť informácie – Súdne preskúmanie – Rozsah – Osobné, časové a vecné faktory, ktoré sa majú zohľadniť)

text:
               30.11.2020

               SK

               Úradný vestník Európskej únie

               C 414/6

      Rozsudok Súdneho dvora (veľká komora) zo 6. októbra 2020 (návrhy na začatie prejudiciálneho konania, ktorý podal Cour administrative – Luxembursko) – État luxembourgeois/B (C-245/19), a État luxembourgeois/B, C, D, F. C. (C-246/19)
      (Spojené veci C-245/19 a C-246/19) (1)

      (Návrh na začatie prejudiciálneho konania - Smernica 2011/16/EÚ - Administratívna spolupráca v oblasti daní - Články 1 a 5 - Uloženie povinnosti poskytnúť informácie príslušnému orgánu členského štátu, ktorý koná na základe žiadosti o výmenu informácií príslušného orgánu iného členského štátu - Držiteľ informácií, ktorých poskytnutie nariadi príslušný orgán prvého členského štátu - Platiteľ dane, ktorého sa týka zisťovanie, na ktorom je založená žiadosť príslušného orgánu druhého členského štátu - Tretie osoby, s ktorými má tento platiteľ dane právne, bankové, finančné alebo všeobecnejšie ekonomické vzťahy - Súdna ochrana - Charta základných práv Európskej únie - Článok 47 - Právo na účinný prostriedok nápravy - Článok 52 ods. 1 - Obmedzenie - Právny základ - Rešpektovanie podstaty práva na účinný prostriedok nápravy - Existencia prostriedku nápravy, ktorý umožňuje dotknutým osobám podliehajúcim súdnej právomoci dosiahnuť účinné preskúmanie všetkých relevantných skutkových a právnych otázok, ako aj účinnú súdnu ochranu práv, ktoré im zaručuje právo Únie - Cieľ všeobecného záujmu, ktorý je uznaný Úniou - Boj proti medzinárodným daňovým podvodom a únikom - Proporcionalita - „Predvídateľne relevantný“ charakter informácií, ktorých sa týka uloženie povinnosti poskytnúť informácie - Súdne preskúmanie - Rozsah - Osobné, časové a vecné faktory, ktoré sa majú zohľadniť)
      (2020/C 414/06)
      Jazyk konania: francúzština

         Vnútroštátny súd, ktorý podal návrh na začatie prejudiciálneho konania

      Cour administrative

         Účastníci konania pred vnútroštátnym súdom

         Žalobca: État luxembourgeois (C-245/19), (C-246/19)

         Žalovaní: B (C-245/19), B, C, D, F. C. (C-246/19)

         za účasti: A (C-246/19)

         Výrok rozsudku

                  1.

                  Článok 47 Charty základných práv Európskej únie, v spojení s jej článkami 7 a 8, ako aj článkom 52 ods. 1, sa má vykladať v tom zmysle, že:

                              —

                              bráni tomu, aby právne predpisy členského štátu, ktorými sa vykonáva postup výmeny informácií na požiadanie zavedený smernicou Rady 2011/16/EÚ z 15. februára 2011 o administratívnej spolupráci v oblasti daní a zrušení smernice 77/799/EHS, zmenenou smernicou Rady 2014/107/EÚ z 9. decembra 2014, vylučovali možnosť, aby rozhodnutie, ktorým príslušný orgán tohto členského štátu uloží osobe, ktorá je držiteľom informácií, povinnosť poskytnúť mu tieto informácie s cieľom vyhovieť žiadosti o výmenu informácií predloženej príslušným orgánom iného členského štátu, bolo napadnuté opravným prostriedkom podaným takou osobou, a

                              —

                              nebráni tomu, aby také právne predpisy vylučovali možnosť, aby bolo také rozhodnutie napadnuté opravnými prostriedkami podanými platiteľom dane, ktorého sa v tomto inom členskom štáte týka zisťovanie, na základe ktorého bola uvedená žiadosť podaná, ako aj tretími osobami, ktorých sa týkajú predmetné informácie.

                  2.

                  Článok 1 ods. 1 a článok 5 smernice 2011/16, zmenenej smernicou 2014/107, sa majú vykladať v tom zmysle, že rozhodnutie, ktorým príslušný orgán členského štátu uloží osobe, ktorá je držiteľom informácií, povinnosť poskytnúť mu tieto informácie s cieľom vyhovieť žiadosti o výmenu informácií predloženej príslušným orgánom iného členského štátu, treba, v spojení s touto žiadosťou, považovať za rozhodnutie týkajúce sa informácií, ktoré sa jednoznačne nezdajú byť úplne zbavené predvídateľnej relevantnosti, pokiaľ je v ňom uvedená totožnosť osoby, ktorá je držiteľom predmetných informácií, totožnosť platiteľa dane, ktorého sa týka zisťovanie, na základe ktorého bola podaná žiadosť o výmenu informácií, a obdobie, na ktoré sa toto zisťovanie vzťahuje, a pokiaľ sa týka zmlúv, faktúr a platieb, ktoré síce nie sú presne označené, ale sú vymedzené na základe kritérií týkajúcich sa po prvé skutočnosti, že ich uzavrela alebo uskutočnila osoba, ktorá je držiteľom informácií, po druhé skutočnosti, že boli uzavreté alebo uskutočnené počas obdobia, na ktoré sa vzťahuje toto zisťovanie, a po tretie ich spojenia s dotknutým platiteľom dane.

         (1)  Ú. v. EÚ C 213, 24.6.2019.


title: Vec C-330/19: Rozsudok Súdneho dvora (siedma komora) z 8. októbra 2020 (návrh na začatie prejudiciálneho konania, ktorý podal Hoge Raad der Nederlanden – Holandsko) – Staatssecretaris van Financiën/Exter BV (Návrh na začatie prejudiciálneho konania – Colná únia – Nariadenie (EHS) č. 2913/92 – Colný kódex Spoločenstva – Článok 121 ods. 1 – Colný režim aktívneho zošľachťovacieho styku – Prepustenie do voľného obehu – Vznik colného dlhu – Určenie dlhu – Pojem „podklady“ – Zohľadnenie zvýhodneného sadzobného opatrenia)

text:
               30.11.2020

               SK

               Úradný vestník Európskej únie

               C 414/7

      Rozsudok Súdneho dvora (siedma komora) z 8. októbra 2020 (návrh na začatie prejudiciálneho konania, ktorý podal Hoge Raad der Nederlanden – Holandsko) – Staatssecretaris van Financiën/Exter BV
      (Vec C-330/19) (1)

      (Návrh na začatie prejudiciálneho konania - Colná únia - Nariadenie (EHS) č. 2913/92 - Colný kódex Spoločenstva - Článok 121 ods. 1 - Colný režim aktívneho zošľachťovacieho styku - Prepustenie do voľného obehu - Vznik colného dlhu - Určenie dlhu - Pojem „podklady“ - Zohľadnenie zvýhodneného sadzobného opatrenia)
      (2020/C 414/07)
      Jazyk konania: holandčina

         Vnútroštátny súd, ktorý podal návrh na začatie prejudiciálneho konania

      Hoge Raad der Nederlanden

         Účastníci konania pred vnútroštátnym súdom

         Žalobca: Staatssecretaris van Financiën

         Žalovaná: Exter BV

         Výrok rozsudku

      Článok 121 ods. 1 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva, sa má vykladať v tom zmysle, že bráni uplatneniu zvýhodneného sadzobného opatrenia zavádzajúceho zníženú colnú sadzbu, ktoré bolo platné v okamihu prijatia colného vyhlásenia o prepustení tovaru do colného režimu aktívneho zošľachťujúceho styku, ktorého uplatňovanie však bolo pozastavené ku dňu prijatia colného vyhlásenia o prepustení tohto tovaru do voľného obehu.

         (1)  Ú. v. EÚ C 238, 15.7.2019.


title: Vec C-360/19: Rozsudok Súdneho dvora (piata komora) z 8. októbra 2020 (návrh na začatie prejudiciálneho konania, ktorý podal College van Beroep voor het bedrijfsleven – Holandsko) – Crown Van Gelder BV/Autoriteit Consument en Markt (Návrh na začatie prejudiciálneho konania – Vnútorný trh s elektrinou – Smernica 2009/72/ES – Článok 37 – Úlohy a právomoci regulačného orgánu – Mimosúdne urovnávanie sporov – Pojem „strana, ktorá [má v úmysle podať] sťažnosť“ – Sťažnosť podaná koncovým odberateľom voči prevádzkovateľovi prenosovej sústavy, do ktorej zariadenie tohto odberateľa nie je priamo pripojené – Porucha, ku ktorej došlo v tejto sústave – Neexistencia zmluvného vzťahu medzi uvedeným odberateľom a prevádzkovateľom danej siete – Prípustnosť sťažnosti)

text:
               30.11.2020

               SK

               Úradný vestník Európskej únie

               C 414/8

      Rozsudok Súdneho dvora (piata komora) z 8. októbra 2020 (návrh na začatie prejudiciálneho konania, ktorý podal College van Beroep voor het bedrijfsleven – Holandsko) – Crown Van Gelder BV/Autoriteit Consument en Markt
      (Vec C-360/19) (1)

      (Návrh na začatie prejudiciálneho konania - Vnútorný trh s elektrinou - Smernica 2009/72/ES - Článok 37 - Úlohy a právomoci regulačného orgánu - Mimosúdne urovnávanie sporov - Pojem „strana, ktorá [má v úmysle podať] sťažnosť“ - Sťažnosť podaná koncovým odberateľom voči prevádzkovateľovi prenosovej sústavy, do ktorej zariadenie tohto odberateľa nie je priamo pripojené - Porucha, ku ktorej došlo v tejto sústave - Neexistencia zmluvného vzťahu medzi uvedeným odberateľom a prevádzkovateľom danej siete - Prípustnosť sťažnosti)
      (2020/C 414/08)
      Jazyk konania: holandčina

         Vnútroštátny súd, ktorý podal návrh na začatie prejudiciálneho konania

      College van Beroep voor het bedrijfsleven

         Účastníci konania pred vnútroštátnym súdom

         Žalobkyňa: Crown Van Gelder BV

         Žalovaný: Autoriteit Consument en Markt

         za účasti: TenneT TSO BV

         Výrok rozsudku

      Článok 37 ods. 11 smernice Európskeho parlamentu a Rady 2009/72/ES z 13. júla 2009 o spoločných pravidlách pre vnútorný trh s elektrinou, ktorou sa zrušuje smernica 2003/54/ES, sa má vykladať v tom zmysle, že regulačný orgán nemôže zamietnuť sťažnosť podanú koncovým odberateľom proti prevádzkovateľovi prenosovej sústavy v dôsledku poruchy, ktorá sa vyskytla v tejto sústave, z dôvodu, že zariadenie tohto koncového odberateľa nie je pripojené priamo k uvedenej prenosovej sústave, ale len k distribučnej sústave, ktorá je ňou zásobovaná.

         (1)  Ú. v. EÚ C 270, 12.8.2019.


title: Vec C-443/19: Rozsudok Súdneho dvora (ôsma komora) zo 6. októbra 2020 (návrh na začatie prejudiciálneho konania, ktorý podal Tribunal Superior de Justicia del País Vasco – Španielsko) – Vodafone España SAU/Diputación Foral de Gipuzkoa (Návrh na začatie prejudiciálneho konania – Elektronické komunikačné siete a služby – Smernica 2002/20/ES – Článok 13 – Poplatok za práva na používanie rádiovej frekvencie – Vnútroštátna odvetvová právna úprava stanovujúca poplatok za rezerváciu verejných rádiových frekvencií – Vnútroštátna práva úprava, podľa ktorej udelenie administratívnych koncesií na verejný majetok podlieha dani z prevodu majetku)

text:
               30.11.2020

               SK

               Úradný vestník Európskej únie

               C 414/8

      Rozsudok Súdneho dvora (ôsma komora) zo 6. októbra 2020 (návrh na začatie prejudiciálneho konania, ktorý podal Tribunal Superior de Justicia del País Vasco – Španielsko) – Vodafone España SAU/Diputación Foral de Gipuzkoa
      (Vec C-443/19) (1)

      (Návrh na začatie prejudiciálneho konania - Elektronické komunikačné siete a služby - Smernica 2002/20/ES - Článok 13 - Poplatok za práva na používanie rádiovej frekvencie - Vnútroštátna odvetvová právna úprava stanovujúca poplatok za rezerváciu verejných rádiových frekvencií - Vnútroštátna práva úprava, podľa ktorej udelenie administratívnych koncesií na verejný majetok podlieha dani z prevodu majetku)
      (2020/C 414/09)
      Jazyk konania: španielčina

         Vnútroštátny súd, ktorý podal návrh na začatie prejudiciálneho konania

      Tribunal Superior de Justicia del País Vasco

         Účastníci konania pred vnútroštátnym súdom

         Žalobkyňa: Vodafone España SAU

         Žalovaná: Diputación Foral de Gipuzkoa

         Výrok rozsudku

      Článok 13 smernice Európskeho parlamentu a Rady 2002/20/ES zo 7. marca 2002 o povolení na elektronické komunikačné sieťové systémy a služby (smernica o povolení), zmenenej smernicou Európskeho parlamentu a Rady 2009/140/ES z 25. novembra 2009, sa má vykladať v tom zmysle, že nebráni tomu, aby členský štát, ktorého právna úprava stanovuje, že právo na používanie rádiových frekvencií podlieha poplatku za rezerváciu verejnej rádiovej frekvencie, uložil okrem toho pre udelenie administratívnych koncesií na túto frekvenciu daň z prevodu majetku, ktorá vo všeobecnosti zaťažuje udelenie administratívnych koncesií na verejný majetok na základe právnej úpravy, ktorá nie je osobitne uplatniteľná na odvetvie elektronických komunikácií, ak skutočnosť, ktorá zakladá povinnosť platiť túto daň, súvisí s udeľovaním práv na používanie rádiových frekvencií, pokiaľ tento poplatok a táto daň spĺňajú ako celok podmienky uvedené v tomto článku, najmä podmienku týkajúcu sa primeranej povahy sumy vybranej ako protihodnota za právo používať rádiové frekvencie, čo prináleží overiť vnútroštátnemu súdu.

         (1)  Ú. v. EÚ C 328, 30.9.2019.


title: Vec C-456/19: Rozsudok Súdneho dvora (desiata komora) z 8. októbra 2020 (návrh na začatie prejudiciálneho konania, ktorý podal Svea hovrätt, Patent- och marknadsöverdomstolen – Švédsko) – Aktiebolaget Östgötatrafiken/Patent-och registreringsverket (Návrh na začatie prejudiciálneho konania – Ochranné známky – Smernica 2008/95/ES – Článok 3 ods. 1 písm. b) – Označenia, ktoré môžu tvoriť ochrannú známku – Rozlišovacia spôsobilosť – Prihláška označenia ako ochrannej známky pre službu, ktoré pozostáva z farebných motívov a ktoré má byť umiestnené na tovary používané na poskytovanie tejto služby – Posúdenie rozlišovacej spôsobilosti tohto označenia – Kritériá)

text:
               30.11.2020

               SK

               Úradný vestník Európskej únie

               C 414/9

      Rozsudok Súdneho dvora (desiata komora) z 8. októbra 2020 (návrh na začatie prejudiciálneho konania, ktorý podal Svea hovrätt, Patent- och marknadsöverdomstolen – Švédsko) – Aktiebolaget Östgötatrafiken/Patent-och registreringsverket
      (Vec C-456/19) (1)

      (Návrh na začatie prejudiciálneho konania - Ochranné známky - Smernica 2008/95/ES - Článok 3 ods. 1 písm. b) - Označenia, ktoré môžu tvoriť ochrannú známku - Rozlišovacia spôsobilosť - Prihláška označenia ako ochrannej známky pre službu, ktoré pozostáva z farebných motívov a ktoré má byť umiestnené na tovary používané na poskytovanie tejto služby - Posúdenie rozlišovacej spôsobilosti tohto označenia - Kritériá)
      (2020/C 414/10)
      Jazyk konania: švédčina

         Vnútroštátny súd, ktorý podal návrh na začatie prejudiciálneho konania

      Svea hovrätt, Patent- och marknadsöverdomstolen

         Účastníci konania pred vnútroštátnym súdom

         Žalobkyňa: Aktiebolaget Östgötatrafiken

         Žalovaný: Patent-och registreringsverket

         Výrok rozsudku

      Článok 3 ods. 1 písm. b) smernice Európskeho parlamentu a Rady 2008/95/ES z 22. októbra 2008 o aproximácii právnych predpisov členských štátov v oblasti ochranných známok sa má vykladať v tom zmysle, že rozlišovacia spôsobilosť označenia, ktorého zápis ako ochrannej známky sa požaduje pre službu a ktoré sa skladá z farebných motívov a má byť umiestnené výlučne a systematicky určitým spôsobom na veľkej časti tovarov používaných na poskytovanie tejto služby, sa má posudzovať s prihliadnutím na vnímanie umiestnenia tohto označenia na týchto tovaroch príslušnou skupinou verejnosti bez toho, aby bolo nutné skúmať, či sa toto označenie podstatne odlišuje od normy alebo zvyklostí dotknutého hospodárskeho odvetvia.

         (1)  Ú. v. EÚ C 280, 19.8.2019.


title: Vec C-476/19: Rozsudok Súdneho dvora (prvá komora) z 8. októbra 2020 (návrh na začatie prejudiciálneho konania, ktorý podal Kammarrätten i Göteborg – Švédsko) – Allmänna ombudet hos Tullverket/Combinova AB (Návrh na začatie prejudiciálneho konania – Colný kódex Únie – Článok 124 ods. 1 písm. k) – Zánik colného dlhu v prípade nepoužitia tovaru – Pojem „použitý tovar“ – Aktívny zušľachťovací styk – Colný dlh, ktorý vznikol z dôvodu nedodržania podmienok stanovených v rámci colného režimu aktívny zušľachťovací styk – Nepredloženie potvrdenia o prepustení tovaru z colného režimu v stanovenej lehote)

text:
               30.11.2020

               SK

               Úradný vestník Európskej únie

               C 414/10

      Rozsudok Súdneho dvora (prvá komora) z 8. októbra 2020 (návrh na začatie prejudiciálneho konania, ktorý podal Kammarrätten i Göteborg – Švédsko) – Allmänna ombudet hos Tullverket/Combinova AB
      (Vec C-476/19) (1)

      (Návrh na začatie prejudiciálneho konania - Colný kódex Únie - Článok 124 ods. 1 písm. k) - Zánik colného dlhu v prípade nepoužitia tovaru - Pojem „použitý tovar“ - Aktívny zušľachťovací styk - Colný dlh, ktorý vznikol z dôvodu nedodržania podmienok stanovených v rámci colného režimu aktívny zušľachťovací styk - Nepredloženie potvrdenia o prepustení tovaru z colného režimu v stanovenej lehote)
      (2020/C 414/11)
      Jazyk konania: švédčina

         Vnútroštátny súd, ktorý podal návrh na začatie prejudiciálneho konania

      Kammarrätten i Göteborg

         Účastníci konania pred vnútroštátnym súdom

         Žalobca: Allmänna ombudet hos Tullverket

         Žalovaná: Combinova AB

         Výrok rozsudku

      Článok 124 ods. 1 písm. k) nariadenia Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie, sa má vykladať v tom zmysle, že použitie tovaru, na ktoré odkazuje toto ustanovenie, sa týka len použitia nad rámec spracovateľských operácií povolených colnými orgánmi v rámci režimu aktívny zušľachťovací styk upraveného v článku 256 tohto nariadenia, a nie použitia v súlade s týmito povolenými spracovateľskými operáciami.

         (1)  Ú. v. EÚ C 288, 26.8.2019.


title: Vec C-514/19: Rozsudok Súdneho dvora (prvá komora) z 8. októbra 2020 (návrh na začatie prejudiciálneho konania, ktorý podala Conseil d’État – Francúzsko) – Union des industries de la protection des plantes/Premier ministre, Ministre de la Transition écologique et solidaire, Ministre des Solidarités et de la Santé, Ministre de l'Agriculture et de l'Alimentation, Agence nationale de sécurité sanitaire de l'alimentation, de l'environnement et du travail (Návrh na začatie prejudiciálneho konania – Životné prostredie – Nariadenie (ES) č. 1107/2009 – Uvádzanie prípravkov na ochranu rastlín na trh – Núdzové opatrenia – Oficiálne informovanie Európskej komisie – Smernica (EÚ) 2015/1535 – Postup pri poskytovaní informácií v oblasti technických predpisov – Neonikotínoidy – Ochrana včiel – Zásada lojálnej spolupráce)

text:
               30.11.2020

               SK

               Úradný vestník Európskej únie

               C 414/10

      Rozsudok Súdneho dvora (prvá komora) z 8. októbra 2020 (návrh na začatie prejudiciálneho konania, ktorý podala Conseil d’État – Francúzsko) – Union des industries de la protection des plantes/Premier ministre, Ministre de la Transition écologique et solidaire, Ministre des Solidarités et de la Santé, Ministre de l'Agriculture et de l'Alimentation, Agence nationale de sécurité sanitaire de l'alimentation, de l'environnement et du travail
      (Vec C-514/19) (1)

      (Návrh na začatie prejudiciálneho konania - Životné prostredie - Nariadenie (ES) č. 1107/2009 - Uvádzanie prípravkov na ochranu rastlín na trh - Núdzové opatrenia - Oficiálne informovanie Európskej komisie - Smernica (EÚ) 2015/1535 - Postup pri poskytovaní informácií v oblasti technických predpisov - Neonikotínoidy - Ochrana včiel - Zásada lojálnej spolupráce)
      (2020/C 414/12)
      Jazyk konania: francúzština

         Vnútroštátny súd, ktorý podal návrh na začatie prejudiciálneho konania

      Conseil d’État

         Účastníci konania pred vnútroštátnym súdom

         Žalobkyňa: Union des industries de la protection des plantes

         Žalovaní: Premier ministre, Ministre de la Transition écologique et solidaire, Ministre des Solidarités et de la Santé, Ministre de l'Agriculture et de l'Alimentation, Agence nationale de sécurité sanitaire de l'alimentation, de l'environnement et du travail

         za účasti: Association Générations futures, Union nationale de l’apiculture française (UNAF), Syndicat national de l’apiculture

         Výrok rozsudku

                  1.

                  Článok 5 smernice Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti, a článok 71 ods. 1 nariadenia Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS sa majú vykladať v tom zmysle, že oznámenie vnútroštátneho opatrenia zakazujúceho používanie určitých účinných látok, na ktoré sa vzťahuje toto nariadenie, uskutočnené na základe článku 5 tejto smernice, sa má považovať za oficiálne informovanie o potrebe prijať núdzové opatrenia v zmysle článku 71 ods. 1 uvedeného nariadenia, ak:

                              —

                              toto oznámenie obsahuje jasné uvedenie skutočností, ktoré preukazujú jednak, že tieto účinné látky môžu predstavovať závažné riziko pre zdravie ľudí alebo zvierat alebo pre životné prostredie, a jednak, že toto riziko nemožno uspokojivo obmedziť pomocou opatrení prijatých dotknutým členským štátom, a

                              —

                              Európska komisia sa dotknutého členského štátu neopýtala, či sa treba domnievať, že uvedené oznámenie predstavuje oficiálne informovanie podľa článku 71 ods. 1 nariadenia č. 1107/2009.

                  2.

                  Článok 71 ods. 1 nariadenia č. 1107/2009 sa má vykladať v tom zmysle, že vykonávacie nariadenie Komisie (EÚ) 2018/783 z 29. mája 2018, ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinnej látky imidakloprid, vykonávacie nariadenie Komisie (EÚ) 2018/784 z 29. mája 2018, ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinnej látky klotianidín a vykonávacie nariadenie Komisie (EÚ) 2018/785 z 29. mája 2018, ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinnej látky tiametoxám, nemožno považovať za opatrenia prijaté Komisiou na základe oznámenia Francúzskej republiky z 2. februára 2017.

         (1)  Ú. v. EÚ C 295, 2.9.2019.


title: Vec C-558/19: Rozsudok Súdneho dvora (šiesta komora) z 8. októbra 2020 (návrh na začatie prejudiciálneho konania, ktorý podal Tribunalul Cluj – Rumunčina) – Impresa Pizzarotti & C SPA Italia Sucursala Cluj/Agenţia Naţională de Administrare Fiscală – Direcţia Generală de Administrare a Marilor Contribuabili (Návrh na začatie prejudiciálneho konania – Články 49 a 63 ZFEÚ – Sloboda usadiť sa – Voľný pohyb kapitálu – Určenie zdaniteľného príjmu spoločností – Osoby, ktoré sú v situácii vzájomnej závislosti – Neobvyklá výhoda poskytnutá organizačnou zložkou rezidentom spoločnosti nerezidentovi – Úprava zdaniteľných príjmov organizačnej zložky spoločnosti nerezidenta – Chýbajúca úprava zdaniteľných príjmov v prípade rovnakej výhody poskytnutej organizačnou zložkou svojej materskej spoločnosti rezidentovi – Zásada voľnej hospodárskej súťaže – Obmedzenie slobody usadiť sa – Odôvodnenie – Vyvážené rozdelenie daňovej právomoci medzi členskými štátmi – Proporcionalita)

text:
               30.11.2020

               SK

               Úradný vestník Európskej únie

               C 414/11

      Rozsudok Súdneho dvora (šiesta komora) z 8. októbra 2020 (návrh na začatie prejudiciálneho konania, ktorý podal Tribunalul Cluj – Rumunčina) – Impresa Pizzarotti & C SPA Italia Sucursala Cluj/Agenţia Naţională de Administrare Fiscală – Direcţia Generală de Administrare a Marilor Contribuabili
      (Vec C-558/19) (1)

      (Návrh na začatie prejudiciálneho konania - Články 49 a 63 ZFEÚ - Sloboda usadiť sa - Voľný pohyb kapitálu - Určenie zdaniteľného príjmu spoločností - Osoby, ktoré sú v situácii vzájomnej závislosti - Neobvyklá výhoda poskytnutá organizačnou zložkou rezidentom spoločnosti nerezidentovi - Úprava zdaniteľných príjmov organizačnej zložky spoločnosti nerezidenta - Chýbajúca úprava zdaniteľných príjmov v prípade rovnakej výhody poskytnutej organizačnou zložkou svojej materskej spoločnosti rezidentovi - Zásada voľnej hospodárskej súťaže - Obmedzenie slobody usadiť sa - Odôvodnenie - Vyvážené rozdelenie daňovej právomoci medzi členskými štátmi - Proporcionalita)
      (2020/C 414/13)
      Jazyk konania: rumunčina

         Vnútroštátny súd, ktorý podal návrh na začatie prejudiciálneho konania

      Tribunalul Cluj

         Účastníci konania pred vnútroštátnym súdom

         Žalobkyňa: Impresa Pizzarotti & C SPA Italia Sucursala Cluj

         Žalovaný: Agenţia Naţională de Administrare Fiscală – Direcţia Generală de Administrare a Marilor Contribuabili

         Výrok rozsudku

      Článok 49 ZFEÚ sa má vykladať v tom zmysle, že v zásade nebráni právnej úprave členského štátu, podľa ktorej prevod finančných prostriedkov uskutočnený organizačnou zložkou rezidentom v prospech svojej materskej spoločnosti so sídlom v inom členskom štáte možno považovať za „transakciu vytvárajúcu príjmy“, v dôsledku čoho sa stáva povinným uplatnenie pravidiel v oblasti transferového oceňovania, zatiaľ čo v prípade, ak by sa rovnaká transakcia uskutočnila medzi organizačnou zložkou a materskou spoločnosťou, ktoré by mali sídlo v tom istom členskom štáte, táto transakcia by sa za takú nepovažovala a nedošlo by k uplatneniu uvedených pravidiel.

         (1)  Ú. v. EÚ C 372, 4.11.2019.


title: Vec C-602/19: Rozsudok Súdneho dvora (štvrtá komora) z 8. októbra 2020 (návrh na začatie prejudiciálneho konania, ktorý podal Verwaltungsgericht Köln – Nemecko) – kohlpharma GmbH/Bundesrepublik Deutschland (Návrh na začatie prejudiciálneho konania – Články 34 a 36 ZFEÚ – Voľný pohyb tovaru – Množstevné obmedzenia – Opatrenia s rovnakým účinkom – Odmietnutie schváliť zmenu informácií a dokumentov týkajúcich sa lieku, pre ktorý bolo vydané povolenie na súbežný dovoz – Ochrana zdravia a života ľudí – Smernica 2001/83/ES)

text:
               30.11.2020

               SK

               Úradný vestník Európskej únie

               C 414/13

      Rozsudok Súdneho dvora (štvrtá komora) z 8. októbra 2020 (návrh na začatie prejudiciálneho konania, ktorý podal Verwaltungsgericht Köln – Nemecko) – kohlpharma GmbH/Bundesrepublik Deutschland
      (Vec C-602/19) (1)

      (Návrh na začatie prejudiciálneho konania - Články 34 a 36 ZFEÚ - Voľný pohyb tovaru - Množstevné obmedzenia - Opatrenia s rovnakým účinkom - Odmietnutie schváliť zmenu informácií a dokumentov týkajúcich sa lieku, pre ktorý bolo vydané povolenie na súbežný dovoz - Ochrana zdravia a života ľudí - Smernica 2001/83/ES)
      (2020/C 414/15)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Verwaltungsgericht Köln

         Účastníci konania pred vnútroštátnym súdom

         Žalobkyňa: kohlpharma GmbH

         Žalovaná: Bundesrepublik Deutschland

         Výrok rozsudku

      Články 34 a 36 ZFEÚ sa majú vykladať v tom zmysle, že bránia tomu, aby príslušný orgán prvého členského štátu odmietol schváliť zmeny údajov a dokumentov týkajúcich sa lieku, pre ktorý bolo vydané povolenie na uvedenie na trh v druhom členskom štáte a povolenie na súbežný dovoz do prvého členského štátu, len z dôvodu, že platnosť referenčného povolenia na uvedenie na trh v prvom členskom štáte uplynula a navrhované zmeny sa opierajú, v kombinácii s údajmi povolenými v druhom členskom štáte pre súbežne dovážaný liek, o údaje týkajúce sa lieku používaného na rovnakú liečbu, pre ktorý bolo vydané povolenie na uvedenie na trh v oboch dotknutých členských štátoch, ktorý sa v podstate vyrába tak, aby obsahoval rovnakú účinnú látku, aj keď v inej liekovej forme, pokiaľ je dotknuté povolenie na súbežný dovoz stále platné a neexistuje žiadny nepriamy dôkaz, ktorý by dostatočne preukazoval existenciu nebezpečenstva pre účinnú ochranu života a zdravia ľudí.

         (1)  Ú. v. EÚ C 357, 21.10.2019.


title: Vec C-641/19: Rozsudok Súdneho dvora (šiesta komora) z 8. októbra 2020 (návrh na začatie prejudiciálneho konania, ktorý podal Amtsgericht Hamburg – Nemecko) – EU/PE Digital GmbH (Návrh na začatie prejudiciálneho konania – Ochrana spotrebiteľa – Smernica 2011/83/EÚ – Článok 2 bod 11, článok 14 ods. 3 a článok 16 písm. m) – Zmluva na diaľku – Dodávanie digitálneho obsahu a digitálnych služieb – Právo na odstúpenie od zmluvy – Povinnosti spotrebiteľa v prípade odstúpenia od zmluvy – Určenie výšky sumy, ktorú má spotrebiteľ zaplatiť za plnenia poskytnuté pred uplatnením práva na odstúpenie od zmluvy – Výnimka z práva na odstúpenie v prípade dodania digitálneho obsahu)

text:
               30.11.2020

               SK

               Úradný vestník Európskej únie

               C 414/13

      Rozsudok Súdneho dvora (šiesta komora) z 8. októbra 2020 (návrh na začatie prejudiciálneho konania, ktorý podal Amtsgericht Hamburg – Nemecko) – EU/PE Digital GmbH
      (Vec C-641/19) (1)

      (Návrh na začatie prejudiciálneho konania - Ochrana spotrebiteľa - Smernica 2011/83/EÚ - Článok 2 bod 11, článok 14 ods. 3 a článok 16 písm. m) - Zmluva na diaľku - Dodávanie digitálneho obsahu a digitálnych služieb - Právo na odstúpenie od zmluvy - Povinnosti spotrebiteľa v prípade odstúpenia od zmluvy - Určenie výšky sumy, ktorú má spotrebiteľ zaplatiť za plnenia poskytnuté pred uplatnením práva na odstúpenie od zmluvy - Výnimka z práva na odstúpenie v prípade dodania digitálneho obsahu)
      (2020/C 414/16)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Amtsgericht Hamburg

         Účastníci konania pred vnútroštátnym súdom

         Žalobca: EU

         Žalovaná: PE Digital GmbH

         Výrok rozsudku

                  1.

                  Článok 14 ods. 3 smernice Európskeho parlamentu a Rady 2011/83/EÚ z 25. októbra 2011 o právach spotrebiteľov, ktorou sa mení a dopĺňa smernica Rady 93/13/EHS a smernica Európskeho parlamentu a Rady 1999/44/ES a ktorou sa zrušuje smernica Rady 85/577/EHS a smernica Európskeho parlamentu a Rady 97/7/ES, sa má vykladať v tom zmysle, že na určenie primeranej sumy, ktorú má spotrebiteľ zaplatiť obchodníkovi, keď tento spotrebiteľ výslovne požiadal, aby sa plnenie uzavretej zmluvy začalo počas lehoty na odstúpenie od zmluvy, a odstúpil od tejto zmluvy, treba v zásade zohľadniť cenu dohodnutú v uvedenej zmluve za všetky plnenia, ktoré sú predmetom tej istej zmluvy, a vypočítať časovo proporcionálnu sumu. Len v prípade, že zmluva výslovne stanovuje, že jedno alebo viaceré plnenia sa poskytnú v celom rozsahu od začiatku plnenia zmluvy, a to samostatne za cenu, ktorá má byť zaplatená oddelene, treba pri výpočte sumy dlžnej obchodníkovi podľa článku 14 ods. 3 tejto smernice zohľadniť celú cenu stanovenú za takéto plnenie.

                  2.

                  Článok 14 ods. 3 smernice 2011/83 v spojení s odôvodnením 50 tejto smernice sa má vykladať v tom zmysle, že na účely posúdenia, či je celková cena nadhodnotená v zmysle tohto ustanovenia, treba zohľadniť cenu služby, ktorú dotknutý obchodník ponúka iným spotrebiteľom za rovnakých podmienok, ako aj cenu ekvivalentnej služby poskytovanej inými obchodníkmi v čase uzavretia zmluvy.

                  3.

                  Článok 16 písm. m) smernice 2011/83 v spojení s jej článkom 2 bodom 11 sa má vykladať v tom zmysle, že vyhotovenie osobnostného posudku na internetovej stránke na zoznámenie sa na základe osobnostného testu vykonaného touto stránkou nepredstavuje dodanie „digitálneho obsahu“ v zmysle tohto ustanovenia.

         (1)  Ú. v. EÚ C 27, 27.1.2020.


title: Vec C-644/19: Rozsudok Súdneho dvora (ôsma komora) z 8. októbra 2020 (návrh na začatie prejudiciálneho konania, ktorý podal Curtea de Apel Alba Iulia – Rumunsko) – FT/Universitatea „Lucian Blaga“ Sibiu, GS a i., HS, Ministerul Educaţiei Naţionale (Návrh na začatie prejudiciálneho konania – Sociálna politika – Smernica 2000/78/ES – Rovnosť zaobchádzania v zamestnaní a povolaní – Články 1, 2 a 3 – Smernica 1999/70/ES – Rámcová dohoda o práci na dobu určitú, ktorú uzavreli ETUC, UNICE a CEEP – Doložka 4 – Zásada nediskriminácie – Opatrenie prijaté univerzitným zariadením na základe vnútroštátneho práva – Zachovanie postavenia učiteľa v trvalom pomere nad rámec zákonného veku odchodu do dôchodku – Možnosť vyhradená učiteľom, ktorí sú držiteľmi titulu školiteľa dizertačnej práce – Učitelia, ktorí nie sú držiteľmi tohto titulu – Zmluvy na dobu určitú – Nižšia mzda v porovnaní so mzdou poskytovanou učiteľom v trvalom pomere)

text:
               30.11.2020

               SK

               Úradný vestník Európskej únie

               C 414/14

      Rozsudok Súdneho dvora (ôsma komora) z 8. októbra 2020 (návrh na začatie prejudiciálneho konania, ktorý podal Curtea de Apel Alba Iulia – Rumunsko) – FT/Universitatea „Lucian Blaga“ Sibiu, GS a i., HS, Ministerul Educaţiei Naţionale
      (Vec C-644/19) (1)

      (Návrh na začatie prejudiciálneho konania - Sociálna politika - Smernica 2000/78/ES - Rovnosť zaobchádzania v zamestnaní a povolaní - Články 1, 2 a 3 - Smernica 1999/70/ES - Rámcová dohoda o práci na dobu určitú, ktorú uzavreli ETUC, UNICE a CEEP - Doložka 4 - Zásada nediskriminácie - Opatrenie prijaté univerzitným zariadením na základe vnútroštátneho práva - Zachovanie postavenia učiteľa v trvalom pomere nad rámec zákonného veku odchodu do dôchodku - Možnosť vyhradená učiteľom, ktorí sú držiteľmi titulu školiteľa dizertačnej práce - Učitelia, ktorí nie sú držiteľmi tohto titulu - Zmluvy na dobu určitú - Nižšia mzda v porovnaní so mzdou poskytovanou učiteľom v trvalom pomere)
      (2020/C 414/17)
      Jazyk konania: rumunčina

         Vnútroštátny súd, ktorý podal návrh na začatie prejudiciálneho konania

      Curtea de Apel Alba Iulia

         Účastníci konania pred vnútroštátnym súdom

         Žalobca: FT

         Žalovaný: Universitatea „Lucian Blaga“ Sibiu, GS a i., HS, Ministerul Educaţiei Naţionale

         Výrok rozsudku

                  1.

                  Články 1 a 2 smernice Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní, sa majú vykladať v tom zmysle, že sa neuplatňujú na vnútroštátnu právnu úpravu, podľa ktorej spomedzi pedagogických pracovníkov univerzitného zariadenia, ktorí v ňom pokračujú vo výkone svojho povolania po dosiahnutí zákonného veku odchodu do dôchodku, si môžu zachovať svoje postavenie učiteľov v trvalom pomere len tí, ktorí sú držiteľmi titulu školiteľa dizertačnej práce, zatiaľ čo učitelia, ktorí nie sú držiteľmi titulu školiteľa dizertačnej práce, môžu s týmito zariadeniami uzatvárať len pracovné zmluvy na dobu určitú spojené so systémom odmeňovania na nižšej úrovni, než je to v prípade pedagogických pracovníkov v trvalom pomere.

                  2.

                  Doložka 4 bod 1 rámcovej dohody o práci na dobu určitú uzavretej 18. marca 1999, ktorá sa nachádza v prílohe smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP, sa má vykladať v tom zmysle, že bráni uplatneniu vnútroštátnej právnej úpravy, podľa ktorej spomedzi pedagogických pracovníkov univerzitného zariadenia, ktorí v ňom pokračujú vo výkone svojho povolania po dosiahnutí zákonného veku odchodu do dôchodku, si môžu zachovať svoje postavenie učiteľov v trvalom pomere len tí, ktorí sú držiteľmi titulu školiteľa dizertačnej práce, zatiaľ čo učitelia, ktorí nie sú držiteľmi titulu školiteľa dizertačnej práce, môžu s týmito zariadeniami uzatvárať len pracovné zmluvy na dobu určitú spojené s odmeňovaním na nižšej úrovni, než je to v prípade pedagogických pracovníkov v trvalom pomere, pokiaľ sa prvá uvedená kategória učiteľov skladá z pracovníkov na dobu neurčitú porovnateľných s tými, ktorí patria do druhej uvedenej kategórie, a rozdielne zaobchádzanie týkajúce sa najmä uvedeného režimu odmeňovania nie je opodstatnené objektívnym dôvodom, čo prislúcha overiť vnútroštátnemu súdu.

         (1)  Ú. v. EÚ C 406, 2.12.2019.


title: Vec C-657/19: Rozsudok Súdneho dvora (ôsma komora) z 8. októbra 2020 (návrh na začatie prejudiciálneho konania, ktorý podal Bundesfinanzhof – Nemecko) – Finanzamt D/E (Návrh na začatie prejudiciálneho konania – Daň z pridanej hodnoty (DPH) – Smernica 2006/112/ES – Oslobodenia od dane – Článok 132 ods. 1 písm. g) – Poskytovanie služieb úzko súvisiacich so sociálnou pomocou a sociálnym zabezpečením – Vypracovanie správ o posúdení stavu odkázanosti na starostlivosť – Zdaniteľná osoba poverená lekárskou službou v oblasti poistenia pre prípad odkázanosti na starostlivosť – Subjekty, ktoré boli uznané za subjekty sociálnej povahy)

text:
               30.11.2020

               SK

               Úradný vestník Európskej únie

               C 414/15

      Rozsudok Súdneho dvora (ôsma komora) z 8. októbra 2020 (návrh na začatie prejudiciálneho konania, ktorý podal Bundesfinanzhof – Nemecko) – Finanzamt D/E
      (Vec C-657/19) (1)

      (Návrh na začatie prejudiciálneho konania - Daň z pridanej hodnoty (DPH) - Smernica 2006/112/ES - Oslobodenia od dane - Článok 132 ods. 1 písm. g) - Poskytovanie služieb úzko súvisiacich so sociálnou pomocou a sociálnym zabezpečením - Vypracovanie správ o posúdení stavu odkázanosti na starostlivosť - Zdaniteľná osoba poverená lekárskou službou v oblasti poistenia pre prípad odkázanosti na starostlivosť - Subjekty, ktoré boli uznané za subjekty sociálnej povahy)
      (2020/C 414/18)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Bundesfinanzhof

         Účastníci konania pred vnútroštátnym súdom

         Navrhovateľ: Finanzamt D

         Odporkyňa: E

         Výrok rozsudku

      Článok 132 ods. 1 písm. g) smernice Rady 2006/112/ES z 28. novembra 2006 o spoločnom systéme dane z pridanej hodnoty sa má vykladať v tom zmysle, že:

                  —

                  vypracovanie správ o posudzovaní odkázanosti na starostlivosť nezávislým odborníkom na účet lekárskej služby poisťovne poskytujúcej poistenie pre prípad odkázanosti na starostlivosť, ktoré táto poisťovňa používa na posúdenie rozsahu práv na plnenia sociálnej pomoci a sociálneho zabezpečenia, ktoré môžu využívať jej poistenci, predstavuje poskytovanie služieb úzko súvisiacich so sociálnou pomocou a sociálnym zabezpečením, pokiaľ je nevyhnutné na zabezpečenie riadneho výkonu činností patriacich do tejto oblasti,

                  —

                  toto ustanovenie nebráni tomu, aby bolo tomuto odborníkovi odmietnuté uznanie za subjekt sociálnej povahy, hoci po prvé poskytuje plnenia spočívajúce vo vypracovaní správ o posúdení odkázanosti na starostlivosť ako subdodávateľ na žiadosť uvedenej lekárskej služby, ktorá bola predmetom takého uznania, po druhé náklady na vypracovanie týchto správ znáša nepriamo a paušálne dotknutá poisťovňa poskytujúca poistenie pre prípad odkázanosti na starostlivosť, a po tretie uvedený odborník má podľa vnútroštátneho práva možnosť uzavrieť priamo s touto poisťovňou zmluvu o vypracovaní uvedených správ na účely využitia tohto uznania, ale túto možnosť nevyužil.

         (1)  Ú. v. EÚ C 406, 2.12.2019.


title: Vec C-711/19: Rozsudok Súdneho dvora (deviata komora) z 8. októbra 2020 (návrh na začatie prejudiciálneho konania, ktorý podal Verwaltungsgerichtshof – Rakúsko) – Admiral Sportwetten GmbH, Novomatic AG, AKO Gastronomiebetriebs GmbH/Magistrat der Stadt Wien (Návrh na začatie prejudiciálneho konania – Smernica (EÚ) 2015/1535 – Článok 1 – Postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti – Pojem „technický predpis“ – Hazardné hry – Miestna daň z prevádzkovania stávkovacích terminálov – Daňová právna úprava – Neoznámenie Európskej komisii – Uplatniteľnosť voči daňovníkovi)

text:
               30.11.2020

               SK

               Úradný vestník Európskej únie

               C 414/16

      Rozsudok Súdneho dvora (deviata komora) z 8. októbra 2020 (návrh na začatie prejudiciálneho konania, ktorý podal Verwaltungsgerichtshof – Rakúsko) – Admiral Sportwetten GmbH, Novomatic AG, AKO Gastronomiebetriebs GmbH/Magistrat der Stadt Wien
      (Vec C-711/19) (1)

      (Návrh na začatie prejudiciálneho konania - Smernica (EÚ) 2015/1535 - Článok 1 - Postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti - Pojem „technický predpis“ - Hazardné hry - Miestna daň z prevádzkovania stávkovacích terminálov - Daňová právna úprava - Neoznámenie Európskej komisii - Uplatniteľnosť voči daňovníkovi)
      (2020/C 414/19)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Verwaltungsgerichtshof

         Účastníci konania pred vnútroštátnym súdom

         Žalobkyne: Admiral Sportwetten GmbH, Novomatic AG, AKO Gastronomiebetriebs GmbH

         Žalovaný: Magistrat der Stadt Wien

         Výrok rozsudku

      Článok 1 smernice Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti sa má vykladať v tom zmysle, že vnútroštátne daňové ustanovenie, ktoré zavádza daň z prevádzkovania stávkových terminálov, nepredstavuje „technický predpis“ v zmysle tohto článku.

         (1)  Ú. v. EÚ C 406, 2.12.2019.


title: Vec C-610/19: Uznesenie Súdneho dvora (desiata komora) z 3. septembra 2020 (návrh na začatie prejudiciálneho konania, ktorý podal Fővárosi Közigazgatási és Munkaügyi Bíróság – Maďarsko) – Vikingo Fővállalkozó Kft./Nemzeti Adó- és Vámhivatal Fellebbviteli Igazgatósága (Návrh na začatie prejudiciálneho konania – Článok 99 Rokovacieho poriadku Súdneho dvora – Daň z pridanej hodnoty (DPH) – Smernica 2006/112/ES – Články 168, 178, 220 a 226 – Zásady daňovej neutrality, efektivity a proporcionality – Právo na odpočítanie DPH – Nepriznanie práva – Podmienky uskutočnenia dodania tovaru – Podvod – Dôkaz – Sankcia – Článok 47 Charty základných práv Európskej únie – Právo na účinný prostriedok nápravy)

text:
               30.11.2020

               SK

               Úradný vestník Európskej únie

               C 414/17

      Uznesenie Súdneho dvora (desiata komora) z 3. septembra 2020 (návrh na začatie prejudiciálneho konania, ktorý podal Fővárosi Közigazgatási és Munkaügyi Bíróság – Maďarsko) – Vikingo Fővállalkozó Kft./Nemzeti Adó- és Vámhivatal Fellebbviteli Igazgatósága
      (Vec C-610/19) (1)

      (Návrh na začatie prejudiciálneho konania - Článok 99 Rokovacieho poriadku Súdneho dvora - Daň z pridanej hodnoty (DPH) - Smernica 2006/112/ES - Články 168, 178, 220 a 226 - Zásady daňovej neutrality, efektivity a proporcionality - Právo na odpočítanie DPH - Nepriznanie práva - Podmienky uskutočnenia dodania tovaru - Podvod - Dôkaz - Sankcia - Článok 47 Charty základných práv Európskej únie - Právo na účinný prostriedok nápravy)
      (2020/C 414/21)
      Jazyk konania: maďarčina

         Vnútroštátny súd, ktorý podal návrh na začatie prejudiciálneho konania

      Fővárosi Közigazgatási és Munkaügyi Bíróság

         Účastníci konania

         Žalobkyňa: Vikingo Fővállalkozó Kft.

         Žalovaný: Nemzeti Adó- és Vámhivatal Fellebbviteli Igazgatósága

         Výrok

      Smernica Rady 2006/112/ES z 28. novembra 2006 o spoločnom systéme dane z pridanej hodnoty v spojení so zásadami daňovej neutrality, efektivity a proporcionality sa má vykladať v to zmysle, že bráni vnútroštátnej praxi, na základe ktorej daňový orgán zamietne zdaniteľnej osobe právo na odpočítanie dane z pridanej hodnoty zaplatenej za nadobudnutie tovaru, ktorý jej bol dodaný, z dôvodu, že faktúry týkajúce sa týchto nákupov nemožno považovať za hodnoverné, pretože po prvé osoba, ktorá vyhotovila faktúru, uvedený tovar nemohla z dôvodu nedostatku potrebných materiálnych a ľudských zdrojov vyrobiť ani dodať, čiže tento tovar bol v skutočnosti nadobudnutý od inej osoby, ktorej totožnosť nebola určená, po druhé neboli dodržané vnútroštátne právne predpisy v oblasti účtovníctva, po tretie dodávateľský reťazec, ktorý viedol k uvedeným nákupom, nebol ekonomicky opodstatnený a po štvrté v prípade niektorých predchádzajúcich transakcií, ktoré boli súčasťou tohto dodávateľského reťazca, sa vyskytli nezrovnalosti. Takéto zamietnutie je možné len vtedy, ak je právne dostatočným spôsobom preukázané, že sa zdaniteľná osoba aktívne podieľala na daňovom podvode alebo vedela, alebo mala vedieť, že sú uvedené transakcie súčasťou daňového podvodu, ktorého sa dopustila osoba, ktorá vyhotovila faktúru alebo akýkoľvek iný subjekt vystupujúci na predchádzajúcom stupni uvedeného dodávateľského reťazca, čo prináleží overiť vnútroštátnemu súdu.

         (1)  Ú. v. EÚ C 95, 23.3.2020.


title: Vec C-611/19: Uznesenie Súdneho dvora (desiata komora) z 3. septembra 2020 (návrh na začatie prejudiciálneho konania, ktorý podal Fővárosi Közigazgatási és Munkaügyi Bíróság – Maďarsko) – Crewprint Kft./Nemzeti Adó- és Vámhivatal Fellebbviteli Igazgatósága (Návrh na začatie prejudiciálneho konania – Článok 99 Rokovacieho poriadku Súdneho dvora – Daň z pridanej hodnoty (DPH) – Smernica 2006/112/ES – Zásady daňovej neutrality, efektivity a proporcionality – Právo na odpočítanie DPH – Nepriznanie – Podvod – Dôkaz – Reťazec subdodávateľov)

text:
               30.11.2020

               SK

               Úradný vestník Európskej únie

               C 414/18

      Uznesenie Súdneho dvora (desiata komora) z 3. septembra 2020 (návrh na začatie prejudiciálneho konania, ktorý podal Fővárosi Közigazgatási és Munkaügyi Bíróság – Maďarsko) – Crewprint Kft./Nemzeti Adó- és Vámhivatal Fellebbviteli Igazgatósága
      (Vec C-611/19) (1)

      (Návrh na začatie prejudiciálneho konania - Článok 99 Rokovacieho poriadku Súdneho dvora - Daň z pridanej hodnoty (DPH) - Smernica 2006/112/ES - Zásady daňovej neutrality, efektivity a proporcionality - Právo na odpočítanie DPH - Nepriznanie - Podvod - Dôkaz - Reťazec subdodávateľov)
      (2020/C 414/22)
      Jazyk konania: maďarčina

         Vnútroštátny súd, ktorý podal návrh na začatie prejudiciálneho konania

      Fővárosi Közigazgatási és Munkaügyi Bíróság

         Účastníci konania

         Žalobkyňa: Crewprint Kft.

         Žalovaný: Nemzeti Adó- és Vámhivatal Fellebbviteli Igazgatósága

         Výrok

      Smernica Rady 2006/112/ES z 28. novembra 2006 o spoločnom systéme dane z pridanej hodnoty v spojení so zásadami daňovej neutrality, efektivity a proporcionality sa má vykladať v tom zmysle, že bráni vnútroštátnej praxi, podľa ktorej daňový orgán neprizná zdaniteľnej osobe právo na odpočítanie dane z pridanej hodnoty zaplatenej na vstupe z dôvodu, že konanie tejto zdaniteľnej osoby a vystaviteľa faktúr predstavuje podvod, pretože po prvé ich zmluvy neboli na uskutočnenie dotknutých ekonomických transakcií potrebné a mohli mať inú právnu kvalifikáciu, akú im dali, po druhé tento vystaviteľ využil bez nevyhnutnosti alebo hospodárskej racionálnosti reťazec subdodávateľov, pričom niektorí z nich nedisponovali potrebnými personálnymi a vecnými prostriedkami, a po tretie uvedená zdaniteľná osoba mala osobné alebo organizačné väzby s uvedeným vystavovateľom ako aj s jedným z týchto subdodávateľov. Na odôvodnenie takého nepriznania treba preukázať, inak ako predpokladmi založenými na vopred stanovených kritériách, že tá istá zdaniteľná osoba sa aktívne zúčastnila na podvode, alebo vedela, či mala vedieť, že tieto transakcie boli súčasťou podvodu, ktorého sa dopustil vystaviteľ faktúr, čo prináleží overiť vnútroštátnemu súdu.

         (1)  Ú. v. EÚ C 95, 23.3.2020.


title: Vec C-837/19: Uznesenie Súdneho dvora (ôsma komora) zo 17. septembra 2020 (návrh na začatie prejudiciálneho konania, ktorý podal Tribunal Arbitral Tributário (Centro de Arbitragem Administrativa – CAAD) – Portugalsko) – Super Bock Bebidas SA/Autoridade Tributária e Aduaneira (Návrh na začatie prejudiciálneho konania – Dane – Daň z pridanej hodnoty (DPH) – Odpočet dane zaplatenej na vstupe – Šiesta smernica 77/388/CEE – Článok 17 ods. 6 – Smernica 2006/112/CE – Články 168 a 176 – Vylúčenie práva na odpočítanie dane – Obstarávanie ubytovacích služieb a služieb súvisiacich so stravovaním, nápojmi, prenájmom vozidiel, pohonnými látkami a mýtom – Klauzula standstill – Pristúpenie k Európskej únii)

text:
               30.11.2020

               SK

               Úradný vestník Európskej únie

               C 414/18

      Uznesenie Súdneho dvora (ôsma komora) zo 17. septembra 2020 (návrh na začatie prejudiciálneho konania, ktorý podal Tribunal Arbitral Tributário (Centro de Arbitragem Administrativa – CAAD) – Portugalsko) – Super Bock Bebidas SA/Autoridade Tributária e Aduaneira
      (Vec C-837/19) (1)

      (Návrh na začatie prejudiciálneho konania - Dane - Daň z pridanej hodnoty (DPH) - Odpočet dane zaplatenej na vstupe - Šiesta smernica 77/388/CEE - Článok 17 ods. 6 - Smernica 2006/112/CE - Články 168 a 176 - Vylúčenie práva na odpočítanie dane - Obstarávanie ubytovacích služieb a služieb súvisiacich so stravovaním, nápojmi, prenájmom vozidiel, pohonnými látkami a mýtom - Klauzula standstill - Pristúpenie k Európskej únii)
      (2020/C 414/23)
      Jazyk konania: portugalčina

         Vnútroštátny súd, ktorý podal návrh na začatie prejudiciálneho konania

      Tribunal Arbitral Tributário (Centro de Arbitragem Administrativa – CAAD)

         Účastníci konania

         Žalobkyňa: Super Bock Bebidas SA

         Žalovaný: Autoridade Tributária e Aduaneira

         Výrok

      Článok 17 ods. 6 šiestej smernice Rady 77/388/ES zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia, ako aj článok 168 písm. a) a článok 176 smernice Rady 2006/112/ES z 28. novembra 2006 o spoločnom systéme dane z pridanej hodnoty, sa majú vykladať v tom zmysle, že nebránia právnym predpisom členského štátu, ktoré nadobudli účinnosť ku dňu pristúpenia tohto štátu k Európskej únii, podľa ktorého sa vylúčenie práva na odpočítanie dane z pridanej hodnoty z výdavkov týkajúcich sa najmä ubytovania, stravovania, nápojov, prenájmu vozidiel, pohonných látok a mýta uplatňuje aj v prípade, keď sa stanoví, že tieto výdavky boli vynaložené na nákup tovaru a obstarávanie služieb použitých na účely zdaniteľných transakcií.

         (1)  Ú. v. EÚ C 54, 17.2.2020.


title: Vec C-98/20: Uznesenie Súdneho dvora (šiesta komora) z 3. septembra 2020 (návrh na začatie prejudiciálneho konania, ktorý podal Obvodní soud pro Prahu 8 – Česká republika) – mBank S.A./PA (Návrh na začatie prejudiciálneho konania – Článok 99 Rokovacieho poriadku Súdneho dvora – Justičná spolupráca v občianskych veciach – Nariadenie (EÚ) č. 1215/2012 – Právomoc súdov členského štátu, na území ktorého má bydlisko spotrebiteľ – Článok 18 ods. 2 – Žaloba podaná predajcom alebo dodávateľom proti spotrebiteľovi – Pojem „bydlisko spotrebiteľa“ – Rozhodujúci okamih na určenie bydliska spotrebiteľa – Zmena bydliska spotrebiteľa medzi uzavretím zmluvy a podaním žaloby)

text:
               30.11.2020

               SK

               Úradný vestník Európskej únie

               C 414/19

      Uznesenie Súdneho dvora (šiesta komora) z 3. septembra 2020 (návrh na začatie prejudiciálneho konania, ktorý podal Obvodní soud pro Prahu 8 – Česká republika) – mBank S.A./PA
      (Vec C-98/20) (1)

      (Návrh na začatie prejudiciálneho konania - Článok 99 Rokovacieho poriadku Súdneho dvora - Justičná spolupráca v občianskych veciach - Nariadenie (EÚ) č. 1215/2012 - Právomoc súdov členského štátu, na území ktorého má bydlisko spotrebiteľ - Článok 18 ods. 2 - Žaloba podaná predajcom alebo dodávateľom proti spotrebiteľovi - Pojem „bydlisko spotrebiteľa“ - Rozhodujúci okamih na určenie bydliska spotrebiteľa - Zmena bydliska spotrebiteľa medzi uzavretím zmluvy a podaním žaloby)
      (2020/C 414/24)
      Jazyk konania: čeština

         Vnútroštátny súd, ktorý podal návrh na začatie prejudiciálneho konania

      Obvodní soud pro Prahu 8

         Účastníci konania

         Žalobkyňa: mBank S.A.

         Žalovaný: PA

         Výrok

      Pojem „bydlisko spotrebiteľa“ uvedený v článku 18 ods. 2 nariadenia Európskeho parlamentu a Rady (EÚ) č. 1215/2012 z 12. decembra 2012 o právomoci a o uznávaní a výkone rozsudkov v občianskych a obchodných veciach sa má vykladať tak, že označuje bydlisko spotrebiteľa k dátumu podania žaloby.

         (1)  Ú. v. EÚ C 137, 27.4.2020.


title: Vec C-135/20: Uznesenie Súdneho dvora (ôsma komora) z 30. septembra 2020 (návrh na začatie prejudiciálneho konania, ktorý podal Supremo Tribunal Administrativo – Portugalsko) – JS/Câmara Municipal de Gondomar (Návrh na začatie prejudiciálneho konania – Článok 99 Rokovacieho poriadku Súdneho dvora – Smernica 1999/70/ES – Rámcová dohoda o práci na dobu určitú, ktorú uzavreli ETUC, UNICE a CEEP – Doložka 5 – Pracovné zmluvy na dobu určitú vo verejnom sektore – Opätovne uzatvárané zmluvy – Zákaz premeny pracovných zmlúv na dobu určitú na pracovnú zmluvu na dobu neurčitú – Prípustnosť)

text:
               30.11.2020

               SK

               Úradný vestník Európskej únie

               C 414/20

      Uznesenie Súdneho dvora (ôsma komora) z 30. septembra 2020 (návrh na začatie prejudiciálneho konania, ktorý podal Supremo Tribunal Administrativo – Portugalsko) – JS/Câmara Municipal de Gondomar
      (Vec C-135/20) (1)

      (Návrh na začatie prejudiciálneho konania - Článok 99 Rokovacieho poriadku Súdneho dvora - Smernica 1999/70/ES - Rámcová dohoda o práci na dobu určitú, ktorú uzavreli ETUC, UNICE a CEEP - Doložka 5 - Pracovné zmluvy na dobu určitú vo verejnom sektore - Opätovne uzatvárané zmluvy - Zákaz premeny pracovných zmlúv na dobu určitú na pracovnú zmluvu na dobu neurčitú - Prípustnosť)
      (2020/C 414/25)
      Jazyk konania: portugalčina

         Vnútroštátny súd, ktorý podal návrh na začatie prejudiciálneho konania

      Supremo Tribunal Administrativo

         Účastníci konania

         Navrhovateľka: JS

         Odporca: Câmara Municipal de Gondomar

         Výrok

      Doložka 5 rámcovej dohody o práci na dobu určitú, uzavretá 18. marca 1999, ktorá tvorí prílohu smernice Rady 1999/70/ES z 28. júna 1999 o rámcovej dohode o práci na dobu určitú, ktorú uzavreli ETUC, UNICE a CEEP, sa má vykladať v tom zmysle, že bráni vnútroštátnej právnej úprave, ktorá vo verejnom sektore absolútne zakazuje premenu opätovne uzatváraných pracovných zmlúv na dobu určitú na pracovnú zmluvu na dobu neurčitú, pokiaľ táto právna úprava neobsahuje iné účinné opatrenia v uvedenom sektore, ktorými by sa zamedzilo a prípadne sankcionovalo zneužívanie opätovného uzatvárania pracovných zmlúv na dobu určitú.

         (1)  Ú. v. EÚ C 209, 22.6.2020.


title: Vec C-137/20: Uznesenie Súdneho dvora (deviata komora) z 3. septembra 2020 (návrh na začatie prejudiciálneho konania, ktorý podal Tribunal Judicial da Comarca dos Açores – Portugalsko) – MV/SATA International – Serviços e Transportes Aéreos SA (Návrh na začatie prejudiciálneho konania – Článok 53 ods. 2 Rokovacieho poriadku Súdneho dvora – Letecká doprava – Nariadenie (ES) č. 261/2004 – Článok 5 ods. 3 – Náhrada pre cestujúcich v prípade odmietnutia nástupu do lietadla a zrušenia alebo meškania letu – Rozsah – Oslobodenie od povinnosti poskytnúť náhradu – Pojem „mimoriadne okolnosti“ – Nedostatok podrobností týkajúcich sa skutkového a regulačného rámca sporu vo veci samej, ako aj dôvodov odôvodňujúcich potrebu odpovedať na prejudiciálne otázky – Zjavná neprípustnosť)

text:
               30.11.2020

               SK

               Úradný vestník Európskej únie

               C 414/20

      Uznesenie Súdneho dvora (deviata komora) z 3. septembra 2020 (návrh na začatie prejudiciálneho konania, ktorý podal Tribunal Judicial da Comarca dos Açores – Portugalsko) – MV/SATA International – Serviços e Transportes Aéreos SA
      (Vec C-137/20) (1)

      (Návrh na začatie prejudiciálneho konania - Článok 53 ods. 2 Rokovacieho poriadku Súdneho dvora - Letecká doprava - Nariadenie (ES) č. 261/2004 - Článok 5 ods. 3 - Náhrada pre cestujúcich v prípade odmietnutia nástupu do lietadla a zrušenia alebo meškania letu - Rozsah - Oslobodenie od povinnosti poskytnúť náhradu - Pojem „mimoriadne okolnosti“ - Nedostatok podrobností týkajúcich sa skutkového a regulačného rámca sporu vo veci samej, ako aj dôvodov odôvodňujúcich potrebu odpovedať na prejudiciálne otázky - Zjavná neprípustnosť)
      (2020/C 414/26)
      Jazyk konania: portugalčina

         Vnútroštátny súd, ktorý podal návrh na začatie prejudiciálneho konania

      Tribunal Judicial da Comarca dos Açores

         Účastníci konania

         Žalobca: MV

         Žalovaná: SATA International – Serviços e Transportes Aéreos SA

         Výrok

      Návrh na začatie prejudiciálneho konania, ktorý podal Tribunal Judicial da Comarca dos Açores (Okresný súd Azorské ostrovy, Portugalsko) rozhodnutím z 10. januára 2020, je zjavne neprípustný.

         (1)  Ú. v. EÚ C 209, 22.6.2020.


title: Vec C-690/19: Návrh na začatie prejudiciálneho konania, ktorý podal Tribunal Superior de Justicia de Castilla-La Mancha (Španielsko) 19. septembra 2019 – XC/Subdelegación del Gobierno en Toledo

text:
               30.11.2020

               SK

               Úradný vestník Európskej únie

               C 414/21

      Návrh na začatie prejudiciálneho konania, ktorý podal Tribunal Superior de Justicia de Castilla-La Mancha (Španielsko) 19. septembra 2019 – XC/Subdelegación del Gobierno en Toledo
      (Vec C-690/19)
      (2020/C 414/27)
      Jazyk konania: španielčina

         Vnútroštátny súd, ktorý podal návrh na začatie prejudiciálneho konania

      Tribunal Superior de Justicia de Castilla-La Mancha

         Účastníci konania pred vnútroštátnym súdom

         Žalobca o odvolateľ: XC

         Žalovaný a odporca v odvolacom konaní: Subdelegación del Gobierno en Toledo
      Predseda Súdneho dvora nariadil výmaz veci.


title: Vec C-284/20 P: Odvolanie podané 29. júna 2020: Bergslagernas Järnvaruaktiebolag proti rozsudku Všeobecného súdu (prvá komora) z 29. apríla 2020 vo veci T-73/19, Bergslagernas Järnvaruaktiebolag/EUIPO – Scheppach Fabrikation von Holzbearbeitungsmaschinen (Nástroj na štiepanie dreva)

text:
               30.11.2020

               SK

               Úradný vestník Európskej únie

               C 414/21

      Odvolanie podané 29. júna 2020: Bergslagernas Järnvaruaktiebolag proti rozsudku Všeobecného súdu (prvá komora) z 29. apríla 2020 vo veci T-73/19, Bergslagernas Järnvaruaktiebolag/EUIPO – Scheppach Fabrikation von Holzbearbeitungsmaschinen (Nástroj na štiepanie dreva)
      (Vec C-284/20 P)
      (2020/C 414/28)
      Jazyk konania: angličtina

         Účastníci konania

         Odvolateľka: Bergslagernas Järnvaruaktiebolag (v zastúpení: S. Kirschtein-Freund, B. Breitinger, Rechsanwälte)

         Ďalší účastník konania: Úrad Európskej únie pre duševné vlastníctvo
      Uznesením zo 6. októbra 2020 Súdny dvor (komora príslušná prijímať odvolania) rozhodol o neprijatí odvolania a uložil spoločnosti Bergslagernas Järnvaruaktiebolag povinnosť znášať vlastné trovy konania.


title: Vec C-313/20 P: Odvolanie podané 10. júla 2020: Abarca – Companhia de Seguros SA proti rozsudku Všeobecného súdu (šiesta komora) z 29. apríla 2020 vo veci T-106/19, Abarca/EUIPO – Abanca Corporación Bancaria (ABARCA SEGUROS)

text:
               30.11.2020

               SK

               Úradný vestník Európskej únie

               C 414/21

      Odvolanie podané 10. júla 2020: Abarca – Companhia de Seguros SA proti rozsudku Všeobecného súdu (šiesta komora) z 29. apríla 2020 vo veci T-106/19, Abarca/EUIPO – Abanca Corporación Bancaria (ABARCA SEGUROS)
      (Vec C-313/20 P)
      (2020/C 414/29)
      Jazyk konania: angličtina

         Účastníci konania

         Odvolateľka: Abarca – Companhia de Seguros SA (v zastúpení: J. M. Pimenta, advogado, Á. Pinho, advogada)

         Ďalší účastníci konania: Úrad Európskej únie pre duševné vlastníctvo. Abanca Corporación Bancaria, SA
      Uznesením z 13. októbra 2020 Súdny dvor (komora pre rozhodovanie o prijatí odvolaní) rozhodol, že odvolanie sa neprijíma a uložil Abarca – Companhia de Seguros SA znášať vlastné trovy konania.


title: Vec C-417/20: Návrh na začatie prejudiciálneho konania, ktorý podal Tribunal de première instance francophone de Bruxelles (Belgicko) 3. septembra 2020 – Viasat UK Ltd, Viasat Inc./Institut belge des services postaux et des télécommunications (IBPT), État belge, Inmarsat Ventures SE

text:
               30.11.2020

               SK

               Úradný vestník Európskej únie

               C 414/22

      Návrh na začatie prejudiciálneho konania, ktorý podal Tribunal de première instance francophone de Bruxelles (Belgicko) 3. septembra 2020 – Viasat UK Ltd, Viasat Inc./Institut belge des services postaux et des télécommunications (IBPT), État belge, Inmarsat Ventures SE
      (Vec C-417/20)
      (2020/C 414/30)
      Jazyk konania: francúzština

         Vnútroštátny súd, ktorý podal návrh na začatie prejudiciálneho konania

      Tribunal de première instance francophone de Bruxelles

         Účastníci konania pred vnútroštátnym súdom

         Žalobkyne: Viasat UK Ltd, Viasat Inc.

         Žalovaní: Institut belge des services postaux et des télécommunications (IBPT), État belge, Inmarsat Ventures SE
      Uznesením z 8. októbra 2020 predseda Súdneho dvora nariadil výmaz veci.


title: Vec C-419/20: Návrh na začatie prejudiciálneho konania, ktorý podal Finanzgericht Hamburg (Nemecko) 8. septembra 2020 – F. Reyher Nchfg. GmbH & Co. KG/Hauptzollamt Hamburg

text:
               30.11.2020

               SK

               Úradný vestník Európskej únie

               C 414/22

      Návrh na začatie prejudiciálneho konania, ktorý podal Finanzgericht Hamburg (Nemecko) 8. septembra 2020 – F. Reyher Nchfg. GmbH & Co. KG/Hauptzollamt Hamburg
      (Vec C-419/20)
      (2020/C 414/31)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Finanzgericht Hamburg

         Účastníci konania pred vnútroštátnym súdom

         Žalobkyňa: F. Reyher Nchfg. GmbH & Co. KG, (v zastúpení: Verwaltungsgesellschaft F. Reyher Nchfg. mbH, komplementár)

         Žalovaný: Hauptzollamt Hamburg

         Prejudiciálna otázka

      Existuje porušenie práva Únie ako podmienka nároku na úroky založeného na práve Únie, ktorý sformuloval Súdny dvor Európskej únie, aj vtedy, keď vnútroštátny orgán stanoví clo na základe práva Únie, avšak vnútroštátny súd neskôr určí, že nie sú splnené faktické podmienky na výber tohto cla?


title: Vec C-427/20: Návrh na začatie prejudiciálneho konania, ktorý podal Finanzgericht Hamburg (Neemcko) 10. septembra 2020 – Flexi Montagetechnik GmbH & Co. KG/Hauptzollamt Kiel

text:
               30.11.2020

               SK

               Úradný vestník Európskej únie

               C 414/23

      Návrh na začatie prejudiciálneho konania, ktorý podal Finanzgericht Hamburg (Neemcko) 10. septembra 2020 – Flexi Montagetechnik GmbH & Co. KG/Hauptzollamt Kiel
      (Vec C-427/20)
      (2020/C 414/32)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Finanzgericht Hamburg

         Účastníci konania pred vnútroštátnym súdom

         Žalobkyňa: Flexi Montagetechnik GmbH & Co. KG

         Žalovaný: Hauptzollamt Kiel

         Prejudiciálna otázka

      Existuje porušenie práva Únie ako podmienka nároku na úroky založeného na práve Únie, ktorý sformuloval Súdny dvor Európskej únie, aj vtedy, keď vnútroštátny orgán stanoví clo v rozpore s platnými právnymi predpismi Únie a vnútroštátny súd konštatuje toto porušenie práva Únie?


title: Vec C-433/20: Návrh na začatie prejudiciálneho konania, ktorý podal Oberlandesgericht Wien (Rakúsko) 15. septembra 2020 – Austro-Mechana Gesellschaft zur Wahrnehmung mechanisch-musikalischer Urheberrechte Gesellschaft mbH/Strato AG

text:
               30.11.2020

               SK

               Úradný vestník Európskej únie

               C 414/23

      Návrh na začatie prejudiciálneho konania, ktorý podal Oberlandesgericht Wien (Rakúsko) 15. septembra 2020 – Austro-Mechana Gesellschaft zur Wahrnehmung mechanisch-musikalischer Urheberrechte Gesellschaft mbH/Strato AG
      (Vec C-433/20)
      (2020/C 414/33)
      Jazyk konania: nemčina

         Vnútroštátny súd, ktorý podal návrh na začatie prejudiciálneho konania

      Oberlandesgericht Wien

         Účastníci konania pred vnútroštátnym súdom

         Žalobkyňa: Austro-Mechana Gesellschaft zur Wahrnehmung mechanisch-musikalischer Urheberrechte Gesellschaft mbH

         Žalovaná: Strato AG

         Prejudiciálne otázky

                  1.

                  Má sa pojem „na akomkoľvek médiu“ uvedený v článku 5 ods. 2 písm. b) smernice 2001/29/ES (1) vykladať v tom zmysle, že sa pod ním rozumejú aj servery, ktoré sú v držbe tretích osôb, ktoré fyzickým osobám (klientom) na súkromné použitie (a s cieľom, ktorý nie je priamo ani nepriamo komerčný) dávajú k dispozícii ukladací priestor na tomto serveri, ktorý zákazníci používajú na rozmnožovanie uložením („cloud computing“)?

                  2.

                  Ak áno: Má sa ustanovenie citované v prvej otázke vykladať v tom zmysle, že sa má uplatniť na vnútroštátnu právnu úpravu, podľa ktorej má autor nárok na primeranú odmenu (odmenu z pamäťových médií),

                              —

                              ak u diela (ktoré bolo vysielané v rozhlase, sprístupnené verejnosti alebo zachytené na pamäťové médium vyrobené na obchodné účely) možno vzhľadom na jeho povahu predpokladať, že bude rozmnožované na vlastné alebo súkromné použitie tým spôsobom, že bude uložené na „akomkoľvek pamäťovom médiu, ktoré je vhodné na takéto rozmnožovanie, a v tuzemsku sa uvádza do obehu na komerčné účely“,

                              —

                              a ak sa pri tom používa metóda ukladania opísaná v prvej otázke?

         (1)  Smernica Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti (Ú. v. ES L 167, 2001, s. 10; Mim. vyd. 17/001, s. 230).


title: Vec C-461/20: Návrh na začatie prejudiciálneho konania, ktorý podal Högsta förvaltningsdomstolen (Švédsko) 24. septembra 2020 – Advania Sverige AB, Kammarkollegiet/Dustin Sverige AB

text:
               30.11.2020

               SK

               Úradný vestník Európskej únie

               C 414/24

      Návrh na začatie prejudiciálneho konania, ktorý podal Högsta förvaltningsdomstolen (Švédsko) 24. septembra 2020 – Advania Sverige AB, Kammarkollegiet/Dustin Sverige AB
      (Vec C-461/20)
      (2020/C 414/34)
      Jazyk konania: švédčina

         Vnútroštátny súd, ktorý podal návrh na začatie prejudiciálneho konania

      Högsta förvaltningsdomstolen

         Účastníci konania pred vnútroštátnym súdom

         Navrhovateľky: Advania Sverige AB and Kammarkollegiet

         Odporkyňa: Dustin Sverige AB

         Prejudiciálna otázka

      Znamená skutočnosť, že nový dodávateľ prevzal práva a povinnosti pôvodného dodávateľa z rámcovej dohody po vyhlásení konkurzu na majetok pôvodného dodávateľa a prevode dohody z konkurznej podstaty, že nový dodávateľ sa bude považovať za nástupcu pôvodného dodávateľa v zmysle podmienok uvedených v článku 72 ods. 1 písm. d) bod ii) smernice o verejnom obstarávaní (1)?

         (1)  Smernica Európskeho parlamentu a Rady 2014/24/EÚ z 26. februára 2014 o verejnom obstarávaní a o zrušení smernice 2004/18/ES (Ú. v. EÚ L 94, 2014, s. 65).


title: Vec C-486/20: Návrh na začatie prejudiciálneho konania, ktorý podal Ustavno sodišče Republike Slovenije (Slovinsko) 1. októbra 2020 – Varuh človekovih Republike Slovenije

text:
               30.11.2020

               SK

               Úradný vestník Európskej únie

               C 414/24

      Návrh na začatie prejudiciálneho konania, ktorý podal Ustavno sodišče Republike Slovenije (Slovinsko) 1. októbra 2020 – Varuh človekovih Republike Slovenije
      (Vec C-486/20)
      (2020/C 414/35)
      Jazyk konania: slovinčina

         Vnútroštátny súd, ktorý podal návrh na začatie prejudiciálneho konania

      Ustavno sodišče Republike Slovenije

         Účastníci konania pred vnútroštátnym súdom

         Žalobca: Varuh človekovih Republike Slovenije

         Žalovaní: Državni zbor Republike Slovenije, Vlada Republike Slovenije

         Prejudiciálne otázky

                  1.

                  Je bod 8 prílohy I smernice (EÚ) 2016/681 (1) zlučiteľný s článkami 7 a 8, ako aj s článkom 52 ods. 1 Charty základných práv Európskej únie, a to vzhľadom na skutočnosť, že nie je jasné, či zahŕňa iba údaj o tom, že dotknutá osoba má štatút častého cestujúceho, alebo zahŕňa aj ďalšie informácie týkajúce sa letov a rezervácií, uvedené v programe častého cestujúceho, čo by mohlo znamenať rozpor s požiadavkou jasnosti a presnosti pravidiel zasahujúcich do práva na rešpektovanie súkromného života a práva na ochranu osobných údajov?

                  2.

                  Je bod 12 prílohy I smernice (EÚ) 2016/681 zlučiteľný s článkami 7 a 8, ako aj s článkom 52 ods. 1 Charty základných práv Európskej únie, a to vzhľadom na skutočnosť, že požadované údaje sa podrobne nešpecifikujú, pričom v uvedenom bode prílohy I sa zároveň nestanovujú obmedzenia týkajúce sa povahy a rozsahu takýchto údajov, čo by mohlo znamenať rozpor s požiadavkou jasnosti a presnosti pravidiel zasahujúcich do práva na rešpektovanie súkromného života a práva na ochranu osobných údajov?

         (1)  Smernica Európskeho parlamentu a Rady (EÚ) 2016/681 z 27. apríla 2016 o využívaní údajov zo záznamov o cestujúcich (PNR) na účely prevencie, odhaľovania, vyšetrovania a stíhania teroristických trestných činov a závažnej trestnej činnosti (Ú. v. EÚ L 119, 2016, s. 132).


title: Vec C-354/19: Uznesenie predsedu Súdneho dvora z 25. septembra 2020 (návrh na začatie prejudiciálneho konania, ktorý podal Svea Hovrätt – Švédsko) – Novartis AG/Patent-och registreringsverket

text:
               30.11.2020

               SK

               Úradný vestník Európskej únie

               C 414/25

      Uznesenie predsedu Súdneho dvora z 25. septembra 2020 (návrh na začatie prejudiciálneho konania, ktorý podal Svea Hovrätt – Švédsko) – Novartis AG/Patent-och registreringsverket
      (Vec C-354/19) (1)

      (2020/C 414/36)
      Jazyk konania: švédčina
      Predseda Súdneho dvora nariadil výmaz veci.

         (1)  Ú. v. EÚ C 230, 8.7.2019.


title: Vec C-663/19: Uznesenie predsedu Súdneho dvora z 24. augusta 2020 (návrh na začatie prejudiciálneho konania, ktorý podal Landgericht Gera – Nemecko) – MM/Volkswagen AG

text:
               30.11.2020

               SK

               Úradný vestník Európskej únie

               C 414/25

      Uznesenie predsedu Súdneho dvora z 24. augusta 2020 (návrh na začatie prejudiciálneho konania, ktorý podal Landgericht Gera – Nemecko) – MM/Volkswagen AG
      (Vec C-663/19) (1)

      (2020/C 414/37)
      Jazyk konania: nemčina
      Predseda Súdneho dvora nariadil výmaz veci.

         (1)  Ú. v. EÚ C 399, 25.11.2019.


title: Vec C-810/19: Uznesenie predsedu Súdneho dvora z 3. septembra 2020 (návrh na začatie prejudiciálneho konania, ktorý podal Landgericht Frankfurt am Main – Nemecko) – flightright GmbH/Qatar Airways

text:
               30.11.2020

               SK

               Úradný vestník Európskej únie

               C 414/25

      Uznesenie predsedu Súdneho dvora z 3. septembra 2020 (návrh na začatie prejudiciálneho konania, ktorý podal Landgericht Frankfurt am Main – Nemecko) – flightright GmbH/Qatar Airways
      (Vec C-810/19) (1)

      (2020/C 414/38)
      Jazyk konania: nemčina
      Predseda Súdneho dvora nariadil výmaz veci.

         (1)  Ú. v. EÚ C 77, 9.3.2020.


title: Vec C-904/19: Uznesenie predsedu Súdneho dvora z 28. augusta 2020 (návrh na začatie prejudiciálneho konania, ktorý podal Sąd Rejonowy dla Warszawy-Woli w Warszawie – Poľsko) – E. Sp. z o.o/K.S.

text:
               30.11.2020

               SK

               Úradný vestník Európskej únie

               C 414/26

      Uznesenie predsedu Súdneho dvora z 28. augusta 2020 (návrh na začatie prejudiciálneho konania, ktorý podal Sąd Rejonowy dla Warszawy-Woli w Warszawie – Poľsko) – E. Sp. z o.o/K.S.
      (Vec C-904/19) (1)

      (2020/C 414/40)
      Jazyk konania: poľština
      Predseda Súdneho dvora nariadil výmaz veci.

         (1)  Ú. v. EÚ C 54, 17.2.2020.


title: Vec C-943/19: Uznesenie predsedu Súdneho dvora zo 7. septembra 2020 (návrh na začatie prejudiciálneho konania, ktorý podal Augstākā tiesa (Senāts) – Lotyšsko) – SIA „ONDO“/Patērētāju tiesību aizsardzības centrs

text:
               30.11.2020

               SK

               Úradný vestník Európskej únie

               C 414/26

      Uznesenie predsedu Súdneho dvora zo 7. septembra 2020 (návrh na začatie prejudiciálneho konania, ktorý podal Augstākā tiesa (Senāts) – Lotyšsko) – SIA „ONDO“/Patērētāju tiesību aizsardzības centrs
      (Vec C-943/19) (1)

      (2020/C 414/41)
      Jazyk konania: lotyština
      Predseda Súdneho dvora nariadil výmaz veci.

         (1)  Ú. v. EÚ C 137, 27.4.2020.


title: Vec C-944/19: Uznesenie predsedu Súdneho dvora zo 7. septembra 2020 (návrh na začatie prejudiciálneho konania, ktorý podal Augstākā tiesa (Senāts) – Lotyšsko) – AS „4finance“/Patērētāju tiesību aizsardzības centrs

text:
               30.11.2020

               SK

               Úradný vestník Európskej únie

               C 414/26

      Uznesenie predsedu Súdneho dvora zo 7. septembra 2020 (návrh na začatie prejudiciálneho konania, ktorý podal Augstākā tiesa (Senāts) – Lotyšsko) – AS „4finance“/Patērētāju tiesību aizsardzības centrs
      (Vec C-944/19) (1)

      (2020/C 414/42)
      Jazyk konania: lotyština
      Predseda Súdneho dvora nariadil výmaz veci.

         (1)  Ú. v. EÚ C 137, 27.4.2020.


title: Vec C-946/19: Uznesenie predsedu prvej komory Súdneho dvora z 25. septembra 2020 (návrh na začatie prejudiciálneho konania, ktorý podal Court of Appeal (England & Wales) (Civil Division) – Spojené kráľovstvo) – MG/HH

text:
               30.11.2020

               SK

               Úradný vestník Európskej únie

               C 414/27

      Uznesenie predsedu prvej komory Súdneho dvora z 25. septembra 2020 (návrh na začatie prejudiciálneho konania, ktorý podal Court of Appeal (England & Wales) (Civil Division) – Spojené kráľovstvo) – MG/HH
      (Vec C-946/19) (1)

      (2020/C 414/44)
      Jazyk konania: angličtina
      Predseda prvej komory nariadil výmaz veci.

         (1)  Ú. v. EÚ C 68, 2.3.2020.


title: Vec C-252/20: Uznesenie predsedu Súdneho dvora z 13. augusta 2020 (návrh na začatie prejudiciálneho konania, ktorý podal Amtsgericht Hamburg – Nemecko) – CY/Eurowings GmbH

text:
               30.11.2020

               SK

               Úradný vestník Európskej únie

               C 414/27

      Uznesenie predsedu Súdneho dvora z 13. augusta 2020 (návrh na začatie prejudiciálneho konania, ktorý podal Amtsgericht Hamburg – Nemecko) – CY/Eurowings GmbH
      (Vec C-252/20) (1)

      (2020/C 414/45)
      Jazyk konania: nemčina
      Predseda Súdneho dvora nariadil výmaz veci.

         (1)  Ú. v. EÚ C 279, 24.8.2020.


title: Spojené veci T-515/13 RENV a T-719/13 RENV: Rozsudok Všeobecného súdu z 23. septembra 2020 – Španielsko a Taliansko/Komisia („Štátna pomoc – Pomoc poskytnutá španielskymi orgánmi v prospech niektorých hospodárskych záujmových združení (HZZ) a ich investorov – Daňový systém uplatňujúci sa na niektoré dohody o finančnom lízingu na nákup lodí (španielsky systém zdanenia lízingu) – Rozhodnutie, ktorým sa pomoc vyhlasuje za čiastočne nezlučiteľnú s vnútorným trhom a nariaďuje sa jej čiastočné vymáhanie – Selektívna povaha – Povinnosť odôvodnenia – Vymáhanie pomoci – Rovnosť zaobchádzania – Legitímna dôvera – Právna istota“)

text:
               30.11.2020

               SK

               Úradný vestník Európskej únie

               C 414/28

      Rozsudok Všeobecného súdu z 23. septembra 2020 – Španielsko a Taliansko/Komisia
      (Spojené veci T-515/13 RENV a T-719/13 RENV) (1)

      („Štátna pomoc - Pomoc poskytnutá španielskymi orgánmi v prospech niektorých hospodárskych záujmových združení (HZZ) a ich investorov - Daňový systém uplatňujúci sa na niektoré dohody o finančnom lízingu na nákup lodí (španielsky systém zdanenia lízingu) - Rozhodnutie, ktorým sa pomoc vyhlasuje za čiastočne nezlučiteľnú s vnútorným trhom a nariaďuje sa jej čiastočné vymáhanie - Selektívna povaha - Povinnosť odôvodnenia - Vymáhanie pomoci - Rovnosť zaobchádzania - Legitímna dôvera - Právna istota“)
      (2020/C 414/46)
      Jazyk konania: španielčina

         Účastníci konania

         Žalobca vo veci T-515/13 RENV: Španielske kráľovstvo (v zastúpení: S. Centeno Huerta, splnomocnená zástupkyňa)

         Žalobkyne vo veci T-719/13 RENV: Lico Leasing, SA (Madrid, Španielsko) Pequeños y Medianos Astilleros Sociedad de Reconversión, SA (Madrid) (v zastúpení: M. Merola a M. Sánchez, advokáti)

         Žalovaná: Európska komisia (v zastúpení: V. Di Bucci, É. Gippini Fournier a P. Němečková, splnomocnení zástupcovia)

         Vedľajší účastníci vo veci T-719/13 RENV, ktorí v konaní podporujú žalobkyne: Bankia, SA (Valencia, Španielsko) a 32 ďalších vedľajších účastníkov konania, ktorých mená sú uvedené v prílohe rozsudku (v zastúpení: J. Buendía Sierra, E. Abad Valdenebro, R. Calvo Salinero a A. Lamadrid de Pablo, advokáti)

         Predmet veci

      Návrh podaný na základe článku 263 ZFEÚ na zrušenie rozhodnutia Komisie 2014/200/EÚ zo 17. júla 2013 o schéme pomoci SA.21233 C/11 (ex NN/11, ex CP 137/06) poskytnutej Španielskom [–] Daňový režim uplatniteľný na určité dohody o finančnom lízingu, tiež známy ako „španielsky systém zdanenia lízingu“ (Ú. v. EÚ L 114, 2014, s. 1)

         Výrok rozsudku

                  1.

                  Žaloby sa zamietajú.

                  2.

                  Španielske kráľovstvo znáša svoje vlastné trovy konania a je povinné nahradiť trovy vynaložené Európskou komisiou v konaní na Súdnom dvore vo veci C-128/16 P a na Všeobecnom súde vo veciach T-515/13 a T-515/13 RENV.

                  3.

                  Lico Leasing, SA a Pequeños y Medianos Astilleros Sociedad de Reconversión, SA znášajú svoje vlastné trovy konania a sú povinné nahradiť trovy vynaložené Komisiou v konaní na Súdnom dvore vo veci C-128/16 P a na Všeobecnom súde vo veciach T-719/13 a T-719/13 RENV.

                  4.

                  Bankia, SA a ostatní vedľajší účastníci konania, ktorých mená sú uvedené v prílohe, ako aj Aluminios Cortizo, SAU znášajú svoje vlastné trovy konania vynaložené v konaní o veci vrátenej na ďalšie konanie na Všeobecným súde.

         (1)  Ú. v. EÚ C 336, 16.11.2013.


title: Vec T-381/15 RENV: Rozsudok Všeobecného súdu z 9. septembra 2020 – IMG/Komisia („Mimozmluvná zodpovednosť – Rozvojová spolupráca – Plnenie rozpočtu Európskej únie prostredníctvom nepriameho hospodárenia – Rozhodnutie o pozastavení možnosti žalobkyne uzatvárať s Komisiou nové dohody o delegovaní v rámci nepriameho hospodárenia – Protiprávnosť – Dostatočne závažné porušenie právnej normy, ktorá priznáva práva jednotlivcom – Návrh na vydanie príkazu – Omeškanie – Zmena povahy požadovanej náhrady škody – Neprípustnosť“)

text:
               30.11.2020

               SK

               Úradný vestník Európskej únie

               C 414/29

      Rozsudok Všeobecného súdu z 9. septembra 2020 – IMG/Komisia
      (Vec T-381/15 RENV) (1)

      („Mimozmluvná zodpovednosť - Rozvojová spolupráca - Plnenie rozpočtu Európskej únie prostredníctvom nepriameho hospodárenia - Rozhodnutie o pozastavení možnosti žalobkyne uzatvárať s Komisiou nové dohody o delegovaní v rámci nepriameho hospodárenia - Protiprávnosť - Dostatočne závažné porušenie právnej normy, ktorá priznáva práva jednotlivcom - Návrh na vydanie príkazu - Omeškanie - Zmena povahy požadovanej náhrady škody - Neprípustnosť“)
      (2020/C 414/47)
      Jazyk konania: francúzština

         Účastníci konania

         Žalobkyňa: International Management Group (IMG) (Brusel, Belgicko) (v zastúpení: L. Levi a J.-Y. de Cara, advokáti)

         Žalovaná: Európska komisia (v zastúpení: J. Baquero Cruz a J. Norris, splnomocnení zástupcovia)

         Predmet veci

      Návrh podaný na základe článku 268 ZFEÚ na náhradu škody, ktorá žalobkyni údajne vznikla v dôsledku rozhodnutia Komisie obsiahnutého v jej liste z 8. mája 2015 o tom, že s ňou neuzavrie nové dohody o delegovaní v rámci nepriameho hospodárenia, „kým nedôjde k absolútnej istote, pokiaľ ide o otázku [jej] postavenia ako medzinárodnej organizácie“

         Výrok rozsudku

                  1.

                  Žaloba o náhradu škody sa zamieta.

                  2.

                  Každý účastník konania znáša svoje vlastné trovy konania súvisiace s konaniami pred Všeobecným súdom.

         (1)  Ú. v. EÚ C 337, 12.10.2015.


title: Spojené veci T-401/16 a T-443/16: Rozsudok Všeobecného súdu z 9. septembra 2020 – Španielsko a Taliansko/Komisia („Jazykový režim – Oznámenie o verejnom výberovom konaní na obsadenie miest vyšetrovateľov a vedúcich tímov – Jazykové znalosti – Obmedzenie výberu druhého jazyka výberového konania na nemčinu, angličtinu a francúzštinu – Vyraďovací test na porozumenie anglického jazyka – Jazyk komunikácie – Nariadenie č. 1 – Článok 1, článok 27 a článok 28 písm. f) služobného poriadku – Diskriminácia na základe jazyka – Odôvodnenie – Záujem služby – Primeranosť“)

text:
               30.11.2020

               SK

               Úradný vestník Európskej únie

               C 414/29

      Rozsudok Všeobecného súdu z 9. septembra 2020 – Španielsko a Taliansko/Komisia
      (Spojené veci T-401/16 a T-443/16) (1)

      („Jazykový režim - Oznámenie o verejnom výberovom konaní na obsadenie miest vyšetrovateľov a vedúcich tímov - Jazykové znalosti - Obmedzenie výberu druhého jazyka výberového konania na nemčinu, angličtinu a francúzštinu - Vyraďovací test na porozumenie anglického jazyka - Jazyk komunikácie - Nariadenie č. 1 - Článok 1, článok 27 a článok 28 písm. f) služobného poriadku - Diskriminácia na základe jazyka - Odôvodnenie - Záujem služby - Primeranosť“)
      (2020/C 414/48)
      Jazyk konania: španielčina

         Účastníci konania

         Žalobca vo veci T-401/16: Španielske kráľovstvo (v zastúpení: S. Centeno Huerta, splnomocnená zástupkyňa)

         Žalobkyňa vo veci T-443/16: Talianska republika (v zastúpení: G. Palmieri, splnomocnená zástupkyňa, za právnej pomoci P. Gentili, avvocato dello Stato)

         Žalovaná: Európska komisia (v zastúpení vo veci T-401/16: G. Gattinara, D. Milanowska a N. Ruiz García a vo veci T-443/16: G. Gattinara a D. Milanowska, splnomocnení zástupcovia)

         Predmet veci

      Žaloba podaná na základe článku 263 ZFEÚ, ktorou sa navrhuje zrušenie oznámenia o verejnom výberovom konaní EPSO/AD/323/16 na účely zostavenia zoznamov úspešných uchádzačov na obsadenie miest administrátorov poverených úlohami vyšetrovateľov (AD 7) pre nasledujúce profily: „1. Vyšetrovatelia: výdavky EÚ, boj proti korupcii – 2 – Vyšetrovatelia: clá a obchod, tabak a falšovaný tovar“ a EPSO/AD/324/16 na účely zostavenia zoznamov úspešných uchádzačov na obsadenie miest administrátorov poverených týmito úlohami: „Vyšetrovatelia (AD 9): vedúci tímu“ (Ú. v. EÚ C 187 A, 2016, s. 1)

         Výrok rozsudku

                  1.

                  Oznámenie o verejnom výberovom konaní EPSO/AD/323/16 na účely zostavenia zoznamov úspešných uchádzačov na obsadenie miest administrátorov poverených úlohami vyšetrovateľov (AD 7) pre nasledujúce profily: „1. Vyšetrovatelia: výdavky EÚ, boj proti korupcii – 2 – Vyšetrovatelia: clá a obchod, tabak a falšovaný tovar“ a EPSO/AD/324/16 na účely zostavenia zoznamov úspešných uchádzačov na obsadenie miest administrátorov poverených týmito úlohami: „Vyšetrovatelia (AD 9): vedúci tímu“, sa zrušuje.

                  2.

                  Európska komisia znáša vlastné trovy konania a je povinná nahradiť trovy konania Španielskeho kráľovstva vo veci T-401/16 a trovy konania Talianskej republiky vo veci T-443/16.

         (1)  Ú. v. EÚ C 383, 17.10.2016.


title: Vec T-249/17: Rozsudok Všeobecného súdu z 5. októbra 2020 – Casino, Guichard-Perrachon a AMC/Komisia („Hospodárska súťaž – Kartely – Správne konanie – Rozhodnutie, ktorým sa nariaďuje inšpekcia – Námietka nezákonnosti článku 20 nariadenia (ES) č. 1/2003 – Právo na účinný prostriedok nápravy – Rovnosť zbraní – Povinnosť odôvodnenia – Právo na nedotknuteľnosť obydlia – Dostatočne závažné nepriame dôkazy – Proporcionalita“)

text:
               30.11.2020

               SK

               Úradný vestník Európskej únie

               C 414/30

      Rozsudok Všeobecného súdu z 5. októbra 2020 – Casino, Guichard-Perrachon a AMC/Komisia
      (Vec T-249/17) (1)

      („Hospodárska súťaž - Kartely - Správne konanie - Rozhodnutie, ktorým sa nariaďuje inšpekcia - Námietka nezákonnosti článku 20 nariadenia (ES) č. 1/2003 - Právo na účinný prostriedok nápravy - Rovnosť zbraní - Povinnosť odôvodnenia - Právo na nedotknuteľnosť obydlia - Dostatočne závažné nepriame dôkazy - Proporcionalita“)
      (2020/C 414/49)
      Jazyk konania: francúzština

         Účastníci konania

         Žalobkyne: Casino, Guichard Perrachon (Saint-Étienne, Francúzsko) a Achats Marchandises Casino SAS (AMC), predtým EMC Distribution (Vitry-sur-Seine, Francúzsko) (v zastúpení: D. Théophile, I. Simic, O. de Juvigny, T. Reymond, A. Sunderland a G. Aubron, advokáti)

         Žalovaná: Európska komisia (v zastúpení: B. Mongin, A. Dawes a I. Rogalski, splnomocnení zástupcovia, za právnej pomoci F. Ninane, advokátka)

         Vedľajší účastník ktorý v konaní podporuje žalovanú: Rada Európskej únie (v zastúpení: S. Boelaert, S. Petrova a O. Segnana, splnomocnené zástupkyne)

         Predmet veci

      Návrh podaný na základe článku 263 ZFEÚ na zrušenie rozhodnutia Komisie K(2017) 1054 final z 9. februára 2017, ktorým sa spoločnosti Casino, Guichard Perrachon, ako aj všetkým spoločnostiam, ktoré priamo alebo nepriamo kontroluje, nariaďuje podrobiť sa inšpekcii v súlade s článkom 20 ods. 1 a 4 nariadenia Rady (ES) č. 1/2003 (vec AT.40466 – Tute 1)

         Výrok rozsudku

                  1.

                  Článok 1 písm. b) rozhodnutia Komisie K(2017) 1054 final z 9. februára 2017, ktorým sa spoločnosti Casino, Guichard Perrachon, ako aj všetkým spoločnostiam, ktoré priamo alebo nepriamo kontroluje, nariaďuje podrobiť sa inšpekcii v súlade s článkom 20 ods. 1 a 4 nariadenia Rady (ES) č. 1/2003 (vec AT.40466 – Tute 1), sa zrušuje.

                  2.

                  V zostávajúcej časti sa žaloba zamieta.

                  3.

                  Casino, Guichard Perrachon a Achats Marchandises Casino SAS (AMC), Európska komisia a Rada Európskej únie znášajú svoje vlastné trovy konania.

         (1)  Ú. v. EÚ C 221, 10.7.2017.


title: Vec T-254/17: Rozsudok Všeobecného súdu z 5. októbra 2020 – Intermarché Casino Achats/Komisia („Hospodárska súťaž – Kartely – Správne konanie – Rozhodnutie, ktorým sa nariaďuje kontrola – Námietka protiprávnosti článku 20 nariadenia (ES) č. 1/2003 – Právo na účinný prostriedok nápravy – Rovnosť zbraní – Povinnosť odôvodnenia – Právo na nedotknuteľnosť obydlia – Dostatočne závažné nepriame dôkazy – Nepriame dôkazy o účasti na protiprávnych konaniach – Proporcionalita“)

text:
               30.11.2020

               SK

               Úradný vestník Európskej únie

               C 414/31

      Rozsudok Všeobecného súdu z 5. októbra 2020 – Intermarché Casino Achats/Komisia
      (Vec T-254/17) (1)

      („Hospodárska súťaž - Kartely - Správne konanie - Rozhodnutie, ktorým sa nariaďuje kontrola - Námietka protiprávnosti článku 20 nariadenia (ES) č. 1/2003 - Právo na účinný prostriedok nápravy - Rovnosť zbraní - Povinnosť odôvodnenia - Právo na nedotknuteľnosť obydlia - Dostatočne závažné nepriame dôkazy - Nepriame dôkazy o účasti na protiprávnych konaniach - Proporcionalita“)
      (2020/C 414/50)
      Jazyk konania: francúzština

         Účastníci konania

         Žalobkyňa: Intermarché Casino Achats (Paríž, Francúzsko) (v zastúpení: Y. Utzschneider a J. Jourdan, advokáti)

         Žalovaná: Európska komisia (v zastúpení: B. Mongin, A. Dawes a I. Rogalski, splnomocnení zástupcovia, za právnej pomoci F. Ninane, advokátka)

         Vedľajší účastník, ktorý v konaní podporuje žalovanú: Rada Európskej únie (v zastúpení: S. Boelaert, S. Petrova a O. Segnana, splnomocnení zástupcovia)

         Predmet veci

      Návrh na základe článku 263 ZFEÚ na zrušenie rozhodnutia Komisie C(2017) 1056 final z 9. februára 2017, ktorým sa žalobkyni, ako aj všetkým spoločnostiam, ktoré priamo alebo nepriamo kontroluje, nariaďuje podrobiť sa kontrole podľa článku 20 ods. 1 a 4 nariadenia Rady (ES) č. 1/2003 (vec AT.40466 – Tute 1)

         Výrok rozsudku

                  1.

                  Článok 1 písm. b) rozhodnutia Komisie C(2017) 1056 final z 9. februára 2017, ktorým sa spoločnosti Intermarché Casino Achats, ako aj všetkým spoločnostiam, ktoré priamo alebo nepriamo kontroluje, nariaďuje podrobiť sa kontrole podľa článku 20 ods. 1 a 4 nariadenia Rady (ES) č. 1/2003 (vec AT.40466 – Tute 1) sa zrušuje.

                  2.

                  Vo zvyšnej časti sa žaloba zamieta.

                  3.

                  Intermarché Casino Achats, Európska komisia a Rada Európskej únie znášajú svoje vlastné trovy konania.

         (1)  Ú. v. EÚ C 231, 17.7.2017.


title: Vec T-255/17: Rozsudok Všeobecného súdu z 5. októbra 2020 – Les Mousquetaires a ITM Entreprises/Komisia („Hospodárska súťaž – Kartely – Správne konanie – Rozhodnutie, ktorým sa nariaďuje inšpekcia – Námietka nezákonnosti článku 20 nariadenia (ES) č. 1/2003 – Právo na účinný prostriedok nápravy – Povinnosť odôvodnenia – Právo na nedotknuteľnosť obydlia – Dostatočne závažné nepriame dôkazy – Proporcionalita – Žaloba o neplatnosť – Výhrady týkajúce sa priebehu inšpekcie – Odmietnutie chrániť dôvernosť údajov týkajúcich sa súkromia – Neprípustnosť“)

text:
               30.11.2020

               SK

               Úradný vestník Európskej únie

               C 414/32

      Rozsudok Všeobecného súdu z 5. októbra 2020 – Les Mousquetaires a ITM Entreprises/Komisia
      (Vec T-255/17) (1)

      („Hospodárska súťaž - Kartely - Správne konanie - Rozhodnutie, ktorým sa nariaďuje inšpekcia - Námietka nezákonnosti článku 20 nariadenia (ES) č. 1/2003 - Právo na účinný prostriedok nápravy - Povinnosť odôvodnenia - Právo na nedotknuteľnosť obydlia - Dostatočne závažné nepriame dôkazy - Proporcionalita - Žaloba o neplatnosť - Výhrady týkajúce sa priebehu inšpekcie - Odmietnutie chrániť dôvernosť údajov týkajúcich sa súkromia - Neprípustnosť“)
      (2020/C 414/51)
      Jazyk konania: francúzština

         Účastníci konania

         Žalobkyne: Les Mousquetaires (Paríž, Francúzsko) a ITM Entreprises (Paríž) (v zastúpení: N. Jalabert-Doury, B. Chemama a K. Mebarek, advokáti)

         Žalovaná: Európska komisia (v zastúpení: B. Mongin, A. Dawes a I. Rogalski, splnomocnení zástupcovia, za právnej pomoci F. Ninane, advokátka)

         Vedľajší účastník, ktorý v konaní podporuje žalovanú: Rada Európskej únie (v zastúpení: S. Boelaert, S. Petrova a O. Segnana, splnomocnené zástupkyne)

         Predmet veci

      Návrh podaný na základe článku 263 ZFEÚ na zrušenie po prvé a najmä rozhodnutia Komisie K(2017) 1361 final z 21. februára 2017, ktorým sa spoločnosti Mousquetaires, ako aj všetkým spoločnostiam, ktoré priamo alebo nepriamo kontroluje, nariaďuje podrobiť sa inšpekcii v súlade s článkom 20 ods. 1 a 4 nariadenia Rady (ES) č. 1/2003 (vec AT.40466 – Tute 1), ako aj rozhodnutia Komisie K(2017) 1360 final z 21. februára 2017, ktorým sa spoločnosti Mousquetaires, ako aj všetkým spoločnostiam, ktoré priamo alebo nepriamo kontroluje, nariaďuje podrobiť sa inšpekcii v súlade s článkom 20 ods. 1 a 4 nariadenia Rady (ES) č. 1/2003 (vec AT.40467 – Tute 2) a subsidiárne rozhodnutia Komisie K(2017) 1057 final z 9. februára 2017, ktorým sa spoločnosti Intermarché, ako aj všetkým spoločnostiam, ktoré priamo alebo nepriamo kontroluje, nariaďuje podrobiť sa inšpekcii v súlade s článkom 20 ods. 1 a 4 nariadenia Rady (ES) č. 1/2003 (vec AT.40466 – Tute 1), ako aj rozhodnutia Komisie K(2017) 1061 final z 9. februára 2017, ktorým sa spoločnosti Intermarché, ako aj všetkým spoločnostiam, ktoré priamo alebo nepriamo kontroluje, nariaďuje podrobiť sa inšpekcii v súlade s článkom 20 ods. 1 a 4 nariadenia Rady (ES) č. 1/2003 (vec AT.40467 – Tute 2) a po druhé rozhodnutia, ktorým Komisia na jednej strane zadržala a skopírovala údaje uložené na komunikačných a pamäťových zariadeniach obsahujúcich údaje týkajúce sa súkromia užívateľov týchto zariadení a na druhej strane zamietla žiadosť o vrátenie uvedených údajov podanú žalobkyňami

         Výrok rozsudku

                  1.

                  Článok 1 písm. b) rozhodnutia Komisie K(2017) 1057 final z 9. februára 2017, ktorým sa spoločnosti Intermarché, ako aj všetkým spoločnostiam, ktoré priamo alebo nepriamo kontroluje, nariaďuje podrobiť sa inšpekcii v súlade s článkom 20 ods. 1 a 4 nariadenia Rady (ES) č. 1/2003 (vec AT.40466 – Tute 1), ako aj článok 1 písm. b) rozhodnutia Komisie K(2017) 1361 final z 21. februára 2017, ktorým sa spoločnosti Mousquetaires, ako aj všetkým spoločnostiam, ktoré priamo alebo nepriamo kontroluje, nariaďuje podrobiť sa inšpekcii v súlade s článkom 20 ods. 1 a 4 nariadenia Rady (ES) č. 1/2003 (vec AT.40466 – Tute 1), sa zrušujú.

                  2.

                  V zostávajúcej časti sa žaloba zamieta.

                  3.

                  Les Mousquetaires a ITM Entreprises, Európska komisia, ako aj Rada Európskej únie znášajú svoje vlastné trovy konania.

         (1)  Ú. v. EÚ C 231, 17.7.2017.


title: Vec T-380/17: Rozsudok Všeobecného súdu z 5. októbra 2020 – HeidelbergCement a Schwenk Zement/Komisia („Hospodárska súťaž – Koncentrácie – Trh so sivým cementom v Chorvátsku – Rozhodnutie, ktorým sa koncentrácia vyhlasuje za nezlučiteľnú s vnútorným trhom a Dohodou o EHP – Účastníci koncentrácie – Relevantný trh – Podstatná časť vnútorného trhu – Posúdenie účinkov koncentrácie na hospodársku súťaž – Záväzky – Právo na obranu – Čiastočné postúpenie vnútroštátnym orgánom“)

text:
               30.11.2020

               SK

               Úradný vestník Európskej únie

               C 414/33

      Rozsudok Všeobecného súdu z 5. októbra 2020 – HeidelbergCement a Schwenk Zement/Komisia
      (Vec T-380/17) (1)

      („Hospodárska súťaž - Koncentrácie - Trh so sivým cementom v Chorvátsku - Rozhodnutie, ktorým sa koncentrácia vyhlasuje za nezlučiteľnú s vnútorným trhom a Dohodou o EHP - Účastníci koncentrácie - Relevantný trh - Podstatná časť vnútorného trhu - Posúdenie účinkov koncentrácie na hospodársku súťaž - Záväzky - Právo na obranu - Čiastočné postúpenie vnútroštátnym orgánom“)
      (2020/C 414/52)
      Jazyk konania: angličtina

         Účastníci konania

         Žalobkyne: HeidelbergCement AG (Heidelberg, Nemecko), Schwenk Zement KG (Ulm, Nemecko) (v zastúpení: U. Denzel, C. von Köckritz, P. Pichler, U. Soltész, M. Raible a G. Wecker, advokáti)

         Žalovaná: Európska komisia (v zastúpení: A. Dawes, H. Leupold a T. Vecchi, splnomocnení zástupcovia)

         Vedľajší účastník, ktorý v konaní podporuje žalobkyne: Duna Dráva Cement Kft. (Vác, Maďarsko) (v zastúpení: C. Bán a Á. Papp, advokáti)

         Predmet veci

      Návrh podľa článku 263 ZFEÚ na zrušenie rozhodnutia Komisie C(2017) 1650 z 5. apríla 2017, ktorým sa koncentrácia vyhlasuje za nezlučiteľnú s vnútorným trhom a fungovaním Dohody o EHP (vec M.7878 – HeidelbergCement/Schwenk/Cemex Hungary/Cemex Croatia)

         Výrok rozsudku

                  1.

                  Žaloba sa zamieta.

                  2.

                  HeidelbergCement AG a Schwenk Zement KG znášajú svoje vlastné trovy konania a sú povinné nahradiť trovy konania, ktoré vynaložila Európska komisia.

                  3.

                  Duna-Dráva Cement Kft. znáša svoje vlastné trovy konania spojené s návrhom na vstup vedľajšieho účastníka do konania.

         (1)  Ú. v. EÚ C 249, 31.7.2017.